Udal merkatuek udako ordutegia estreinatuko dute - Deia\nUdal merkatuek udako ordutegia estreinatuko dute\ndeia.eus | bilbao 14.06.2021 | 18:20\nArraindegi baten artxibozko irudia. Bilboko Udala\nArraindegi baten artxibozko irudia.\nAstelehen honetatik aurrera, ordutegi berria izango dute Bilboko udal merkatuek. Urtero bezala, Erribera, Zabalgunea, Deustu, San Inazio, Labayru, Otxarkoaga eta Traukoko merkatuak udako ordutegira moldatuko dira.\nOrdutegi berria luzatu egingo da udako hilabeteetan, irailaren 14ra arte, Zabalguneko eta Traukoko merkatuetan izan ezik, horiek ohiko ordutegiarekin jarraituko baitute. Deustuko Merkatuaren kasuan, ordutegi berria 15ean hasiko da eta Labayrun bi hilabetez baino ez da aldatuko, uztailaren 4tik irailaren 5era. Kalitatezko zerbitzu ezin hobea eskaintzeko, Osasun eta Kontsumo Sailak merkatu horietan erosketak egitera animatzen ditu herritarrak, leku aparta direlako kalitatezko elikagaiak, bertakoak eta guztiz osasungarriak erosteko.\nZabalguneko Merkatua: ohiko ordutegiarekin jarraitzen du. Astelehenetik larunbatera, 7:30etik 14:30era.\nDeustuko Merkatua: ekainaren 15etik irailaren 15era, astelehenetik larunbatera, 8:00etatik 14:00etara. Uztailean, ostiraletan, 17:00etatik 20:00etara irekiko da, eta abuztuan ostiral arratsaldetan itxita egongo da.\nOtxarkoagako Merkatua: ekainaren 14tik irailaren 14ra, astelehenetik larunbatera, 8:00etatik 14:00etara; ostiraletan eta jai-bezperetan, 17:00etatik 19:30era; eta abuztuan ostiral arratsaldetan itxita egongo da.\nSan Inazioko Merkatua: astelehenetik larunbatera, 8:00etatik 14:00etara, eta ostiral arratsaldetan, 17:00etatik 19:30era.\nTraukoko Merkatua: ohiko ordutegiarekin jarraitzen du. Astelehenetik larunbatera, 8:00etatik 14:00etara eta astelehenetik ostiralera arratsaldez, 17:00etatik 20:00etara.\nLabayruko Merkatua: uztailaren 4tik irailaren 5era, astelehenetik ostiralera, 8:00etatik 14:00etara; uztailean arratsaldez itxita, ostiraletan izan ezik; abuztuan arratsaldez itxita.\nErriberako Merkatua: ekainaren 15etik irailaren 15era, astelehenetik ostegunera, 8:00etatik 14:30era; ostiraletan eta jai-bezperetan, 8:00etatik 14:30era eta 17:00etatik 20:00etara; eta larunbatetan, 8:00etatik 15:00etara.


Lantegiak | DeustoCampus San Sebastián\nAdimen emozionalaren bidez, harago joan\nHaragotzeak zenbait tradiziotan harago joateari deitzen zaio, hobeto, sakonago ulertzeari. Horixe bera lortu nahi dugu adimen emozionala landuaz, berau jakintza mota bat dugulakoan, gure eguneroko zenbait arazo konpontzen lagunduko digun jakintza.\nAE eremuan harago joateko sentsibilizatze- eta trebakuntza-aurrelana ezinbestekoa da; identifikatze-, etiketatze- zein ulermen-prozesuei hesi jarri behar zaie harago joateko eta hala erregulazio-prozesuetan, gure emozioen eta besteenen kudeaketan aurrera egin ahal izan eta halaxe gure ongizate subjetiboa zein gure ingurukoena hobetzeko xedea gauzatu. Tailer honetan hori guztiori nola lor litekeen ikusiko dugu, inteligentziaren beste dimentsio bat dagoela ikusita, hobeto bizitzen lagunduko diguna, hainbeste urduritzen gaituzten hainbat kezkari erantzuna ematen lagunduko diguna.\nBarne bizitza eta ikasketetarako gaitasuna hobetzeko erlajazioa\nTeoria pixka izanik, batez ere praktiko dugu tailer hau. Parte-hartzailei beren barne bizitza, beren emozio eta sentipenak hobetzen lagundu nahi die tailer honek. Horrekin batera ere, kontzentrazioan ikasketei begira, zein lanean eta kiroletan, erlajatzen ikasteko baliagarria izango zaie.\nHurbil zaitez hegoaldera\nMundu berri bat eratzeko aukera: mundua aldatzeko argibideak eta tresnak\nAldaketa- garai batean gaude. Krisiak zalantzan jarri du gure gizarte- eta garapen-eredua. Balia dezagun ikuspegi hori kontuan hartzeko zer oihartzun duten krisiak eta egungo garapen-ereduak. Lurreko herririk pobreenetan.\nHausnar dezagun nola koka dezakegun pertsonaren eta nazioarteko harremanen erdigunean. Amestu dezagun mundu bidezkoago bat: gizon-emakumeen arteko bidezko harremanak, kultura ezberdinetako pertsonen arteko bedezko harremanak eta naturarekiko harreman harmoniotsu bat.\nBihur gaitezen aldaketaren eragile, eta plantea diezaiogun gure buruari zer egin dezakegun amets horretako protagonista izateko.\nALBOANen, justizia eta duintasuna pertsona ororen ondare izan daitezen egiten dugu lan, eta uste dugu, horretarako, errealitatea bera eta errealitatea aldatzearen alde lan egiten dutenak ezagutu behar ditugula lehenik. Ziur gaude prestakuntza beharrezkoa dela herritarrok hainbat konpromiso-esparrutan parte hartzeko; bestelako harremanak, bestelako gizarte bat, bestelako mundu bat sortzen lagunduko digun prestakuntza.\nGarapenarekin, lankidetzarekin eta herritarren parte-hartzearekin zerikusia duten gaietan\nIparraldean eta Hegualdean herritasuna eraikitzeko egindako esperientzien berri\nGizartearen eraldaketan part hartzeko baliabideak\nMetodologia dinamikoa izango da, eta parte- hartzean oinarrituko da. Luzaroan lan egin duten erakundeak izango ditugu, baita ALBOANeko lan-taldeko hainbat kide\nCopyright © 2019 DeustoCampus San Sebastián Theme by: ThemeGrill Powered by: WordPress


topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazioa elektrikoak eta automatismoak (Modulua)" genre_facet:"Curriculumeko baliabideak" author_facet:"Alcalde San Miguel, Pablo"\nProposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazioa elektrikoak eta automatismoak (Modulua) Generoa / Forma: Curriculumeko baliabideak Egilea: Alcalde San Miguel, Pablo\n2 Automatizazioa eta robotika industriala (Heziketa Zikloa). Goi maila 2 Beroa sortzeko instalazioak (Heziketa zikloa). Erdi maila 2 Elektrizitatea eta Elektronika (Lanbide Arloa) 2 Elektrizitatea eta automatismo elektrikoak (Modulua) 2 Elektroteknia (Modulua) 2 Hozteko eta girotzeko instalazioak (Heziketa Zikloa). Erdi maila Gehiago ... 2 Instalazio elektriko eta automatikoak (Heziketa Zikloa). Erdi zikloa 2 Instalazio termiko eta fluidodunen mantentzea (Heziketa zikloa). Goi maila Instalazioa elektrikoak eta automatismoak (Modulua) 2 Instalazioa eta mantenimendua (Lanbide Arloa) 2 Lanbide Heziketa Mantentze-lan elektromekanikoa (Heziketa Zikloa). Erdi maila 2 Muntaia- eta mantentze-lan elektriko/elektronikoak (Modulua) 2 Potentzia-sistemak (Modulua) 2 Sistema elektrikoak eta automatikoa (Modulua) 2 Sistema elektroteknikoak eta automatizatuak (Heziketa zikloa). Goi maila 2 Sistema eta zirkuitu elektrikoak (Modulua) Guztiak ikusi ... gutxiago ...


Euskaldunek agur esan diote Euskaraldiari musikaz eta kulturaz beteriko ekitaldi batekin\n— Heldu da Euskaraldia: 15 egun euskaraz bizitzeko prest?\n“Euskaraldia hizkuntza normalizaziorako entrenamendua da, bakoitzak bere burua prestatzeko, ahalduntzeko, euskalduntzekoa. Esaera zahar batek dio, tximeleta baten hegalen mugimendu soilak mundua alda dezakeela. Euskararen munduak espazio eta plaza berriak behar ditu baina horretarako erabili egin behar da eta batera erabili behar dugu”, adierazi dute ekitaldian\nEuskaraldiaren agurraren ekitaldia Azkuna Zentroan\n3 de diciembre de 2020 22:58h\n15 egun igaro dira azaroaren 20tik Euskal Herriko lagunek euskeraz soilik mintzatzeko konpromesua hartu zutenetik. 15 egun hauetan guztira 179.780 pertsonek parte hartu dute Euskaraldia ekimenaren bigarren edizioan. Nahiz eta ostiral honetan bukatu, egun bat lehenago, Euskararen eguna izanda, Bilbon agurtzeko ekitaldi bat prestatu dute, Azkuna Zentroan.\nEkitaldian kultura eta mugimendu euskaltzalearekin erlazionaturiko hainbat pertsonak parte hartu dute. Horien artean, Xabier Madariaga, kazetaria; Katixa Aguirre, idazlea; Zea Mays musika taldea, Peru del Hoyo, rap abeslaria; Ibarrekolandako ikasleak; Nagore Uriarte, kazetaria; eta Bilboko mugimendu euskaltzaleko Hirune Zabala eta Aitor Argote.\n“Euskaraldia hizkuntza normalizaziorako entrenamendua da, bakoitzak bere burua prestatzeko, ahalduntzeko, euskalduntzekoa. Esaera zahar batek dio, tximeleta baten hegalen mugimendu soilak mundua alda dezakeela. Euskararen munduak espazio eta plaza berriak behar ditu baina horretarako erabili egin behar da eta batera erabili behar dugu”, adierazi dute ekitaldian.\n“Da tresna. Da lanabes. Akuilu eta ezten. Hitz samurra zorigaitzean. Berba alaia pozean. Helduleku zein helmuga. Da komunikabide eta da hartu-eman. Euskara da. Eta gehiago, gehiagorekin gehiagotan erabiltzeko asmoa dugu”, da arduradunek bidali duten euskararen erabilera sustatzeko bidali duten mezua.\nAriketa sozialaren arduradunek ostegun honetan jakitera eman dutenez, pertsona gehienek ahobizi modura parte hartu dute, %77k izan ere eta %23k belarriprest modura. Euskaraldiaren bigarren edizioa ostiral honetan amaituko da. Izen-ematea azaroaren 24an itxi zen, eta herriz herri jasotako datuak bateratu ondoren, antolatzaileek bigarren Euskaraldiaren datu nagusiak aurreratu dituzte ostegun honetan.\nIzena emandakoen %62 emakumezkoa izan da, eta partaideen %29k esan du ez zuela lehen Euskaraldian parte hartu. Lurraldeei dagokienez, %44k Gipuzkoan eman du izena, %34,25ek Bizkaian, %11k Nafarroan, %8,5ek Araban, %2,1ek Ipar Euskal Herrian (%1,5ek Lapurdin, %0,5ek Behe Nafarroan eta %0,1ek Zuberoan) eta %0,25ek Euskal Herritik kanpo, diasporan.\nAzkenik, adin tarteei dagokienez, parte hartzaileen %23k 16 eta 29 urte artean ditu, %35ek 30 eta 44 urte artean, %29k 45 eta 59 urte artean eta %12k 60 urtetik gora.\nHala ere, ekimena baloratzeko agerraldia ostiralean bertan egingo dute, Bilbon, Euskal Herriko Unibertsitateko (EHU) Ingenieritza Fakultateko areto nagusian, 11:00etan.


4.826 lagunek eskatu zuten asiloa Euskal Autonomia Erkidegoan 2019an - ZEHAR\nHome / CEAR-Euskadi / 4.826 lagunek eskatu zuten asiloa Euskal Autonomia Erkidegoan 2019an\nNazioarteko babes-eskaerei dagokienez, Barne Ministerioak 2019an argitaratutako urteko balantzearen arabera, 4.826 lagunek eskatu zuten asiloa Euskadin aldi horretan: 3.395ek Bizkaian, 891k Araban eta 540k Gipuzkoan. Zifra hirukoiztu egin da 2018ko egoerarekin alderatzen badugu, ekitaldi horretan 1.595 asilo-eskaera aurkeztu baitziren EAE osoan.\n2019an aurkeztutako asilo-eskaera guztien artean, ZEHAR errefuxiatuekink ia erdia artatu zuen (2.328), eta nazionalitate eskatzaile nagusiak hauek izan ziren: Venezuela, Nikaragua, Kolonbia, Honduras eta Georgia; hurrenkera horretan. Estatu-mailan ere, oso antzekoa izan zen ikuspegia. (Ikusi CEARren prentsa oharra).\nZEHAR errefuxiatuekinko zuzendari Patricia Bárcenak hau azaldu du: “Europako estatuek hirugarren herrialdeekin (Maroko edo Libia, adibidez) gauzatutako mugak kanpora ateratzeko prozesua, pertsonak irits ez daitezela kontrolatzeko, eta Espainiako Estatuko bisen politika ari dira asilo-eskatzaileen profila zehazten. Hona iristen diren pertsona gehienak Latinoamerikakoak dira, eta aireportu bidez sartzen ari dira. Aitzitik, iraupen luzeko gatazkak bizi dituzten beste nazionalitate batzuei (Siria, Yemen edo Palestina, adibidez) sarbidea zailtzen ari zaie, eta gero eta arriskutsuagoak diren bideak hartzera kondenatuta daude”.\nBárcenak hau gogorarazi du: “ZEHAR errefuxiatuekinn artatzen ditugun pertsona gehienen profila 18 eta 35 urte bitarteko gazteak dira, ia erdia emakumeak dira, eta beste erdia gizonak, eta kasu askotan, krisi humanitarioko egoeretatik ihesean datoz (hori da Venezuelaren kasua, adibidez), edo krimen antolatuaren jazarpenaren ondorioz (marak, pandillak, narkoak, etab.).\nHauxe da Euskadiko asilo eskaeren bilakaera azkenengo bost urte hauetan:\n2015: 163 pertsona\n2016: 500 pertsona.\n2017: 970 pertsona.\n2018: 1.595 pertsona.\n2019: 4.826 pertsona.\nEspainiak hogei asilo-eskatzailetik bati soilik ematen dio babesa\nErrefuxiatuei Laguntzeko Espainiako Batzordeak (CEAR) penaz jakinarazi zuen asilo-eskaeren onespen-tasa % 5era arte jaitsi zela 2019an zehar, hau da, 2018an baino ia 20 puntu gutxiago. Horrek esan nahi du hiru mila pertsona inguruk jaso zutela nazioarteko babesa gure herrialdean; halaxe islatu da “Más que cifras” argitalpenean, zeinetan asilo-sistemari buruzko 2019ko datu nagusiak biltzen diren.\nEspainia Europar Batasuneko batezbestekotik oso urrun dago, non aldeko ebazpenen % 30 bat erregistratu baita. Horiek horrela, 60.000 ebazpenetik baino gehiagotik, 1.653 aldiz eman zen errefuxiatu-estatusa, eta 1.503 babes subsidiario ere eskaini ziren. Hala ere, nabarmentzekoa da aurrerapen argia erregistratu dela aurreko aldiekin alderatuta; izan ere, arrazoi humanitarioengatiko 39.776 baimen eman ziren, gehien-gehienak Venezuelako nazionalitatea zuten pertsonei, eta neurri oso txiki batean Ukraina, El Salvador, Honduras eta Kolonbiako lagunei.\n“Defendaezina da Espainiak zirkulazio-bisa bezalako eragozpenak ezartzea gatazka larriak bizi dituzten herrialdeetatik ihes egiten dutenei. Izan ere, pertsona horiek gure herrialdean asiloa eskatzeko duten aukera bakarra da beren bizitzak pertsonekin trafikatzen dutenen esku jartzea”, nabarmendu zuen CEAReko zuzendari Estrella Galánek.\nZentzu horretan, CEARek adierazi du oso kezkagarria dela ikustea soilik asilo-eskaeren % 6a aurkeztu dela muga-postuetan (7.020), eta soilik 307 enbaxada eta kontsulatuetan, eta esklusiboki senideentzako luzapenak eskatzeko. Horrek agerian uzten du Espainiako mugetara sarbidea ahalbidetzeko lege-bideak falta direla, itsaso bidez, aire bidez edo lurretik, bereziki Ceuta eta Melillako asilo-bulegoetarakoa, Saharaz hegoaldeko pertsonentzat.\n“Zoritxarrez, errefuxiatuek ez dute oraindik gure enbaxadetatik lekualdatzea eskatzeko aukerarik, asiloa eskatzeko; legeak neurri hori aurreikusten du, eta giza kostu infinitua duten bidaiak ekidingo lizkieke milaka pertsonei”, azaldu dute erakundeko kideek. Bien bitartean, eskaeren % 2 bakarrik gauzatzen dira Atzerritarrak Barneratzeko Zentroetan (ABZ).\nCEARen iritziz, datu orokorrak ez dira onak, baina bereziki kezkagarriak dira ardatza jartzen baldin badugu Kolonbiatik edo maren indarkeria nagusi den herrialdeetatik ihes egiten duten pertsonen asilo-ukapenetan, edo “Aquarius” eta “Open Arms” itsasontzietan gure herrialdera iritsi ziren pertsonei nolabaiteko babesa ez aitortzean, Libian bizitako infernutik ihesean zetozela.\nEskaeren marka: berriak eta ebazteke\n2019an, asilo-eskaeren marka hautsi zen Espainian. Guztira, 118.264 eskaera jaso ziren, 2018an jasotakoen bikoitza baino gehiago. Hauek izan ziren eskaera kopuru handiena egin zuten nazionalitateak: Venezuela (40.906), Kolonbia (29.369), Honduras (6.792), Nikaragua (5.931) eta El Salvador (4.784). Horiek horrela, eskaeren % 80 Latinoamerikako pertsonek aurkeztu zituzten.\n“Espainiak ezarritako bisen politika gure herrialdeko asilo-eskatzaileen profila zehazten ari da, Siria, Yemen edo Palestina bezalako herrialdeetatik datozen pertsonen iritsiera izugarri zailtzen baitu, zirkulazio-bisa bat ezartzearen ondorioz. Eta, horrela, erabakiak mugen kontrolerako hautaketa-tresna bilakatzen dira praktikan”, salatu zuen Galánek.\nAsilo eta Babes Bulegoaren (ABB) ahalegin materialaz eta giza ahaleginaz gain, ebazteke dauden espedienteen pilatzea gero eta handiagoa izan da, eta Barne Ministerioko datuen arabera, 2019aren bukaeran, 124.025 ziren guztira. “Premiazkoa da, eskatzaile guztien berme indibidual guztiei eutsiz, Espainiak espediente horien ebazpenak eta jakinarazpenak arintzea”, erreklamatu zuen Galánek.\nCEARek nabarmentzen du eskaeren areagotze hori eragin duten arrazoi nagusietako bat izan dela behar bezalako migrazio-politikarik ez egotea. Zentzu horretan, migrazio ordenatuari begirako eskuragarritasun eta malgutasun ezak (Nazio Batuen Migrazioei buruzko Mundu Hitzarmenak jasotzen duena) eragiten du Espainian sartu eta bertan geratzeko bide bakarra nazioarteko babesa eskatzeko prozesuaren bidezkoa izatea, eta horren ondorioz, asilo-sistema erabat betetzen da.\n37 urteko Samuelen (fikziozko izena) eta bere familiaren etorkizuna ebazteke dauden 120.000 espediente baino gehiagoren arteko baten menpe dago. Aktibista kolonbiarra da, eta Águilas Negras talde paramilitarraren aldetik mehatxuak jaso zituen, bere herrialdeko hainbat lekutan. Barajaseko aireportuan atzera bota ondoren, asilo-eskaera ukatuta, 2019ko martxoan lortu zuen Espainiara itzultzea, eta oraingoan bai, eskaera onartu zitzaion.\n“Herrialdeak harrera egitea eta babesa ematea espero dut. Egokitzapen-prozesua ez da erraza, baina espero dut hemen aurrera egin ahal izatea, eta emaztea eta bi alabak nirekin ekarri ahal izatea”, adierazi zien CEAReko kideei, kamerari bizkarra emanda, paramilitarrek Kolonbian dituen senideei egin diezaieketenaren beldurrez.\nAsilo-eskatzaileen % 55 gizonak ziren, eta % 45 emakumeak.\nEskatzaileen guztizkoaren % 20a adingabeak ziren (22.373), eta eskatzaileen erdia (59.311) 18-34 urte bitartekoa.\nAutonomia-erkidegoka, hau izan zen eskatzaileen kopurua: Madril 55.118, Katalunia 13.270, Andaluzia 10.422, Valentziako Erkidegoa 7.501, Euskadi 4.826, Melillako Hiri Autonomoa 4.273, Galizia 3.668, Kanariak 3.095, Murtziako Eskualdea 2.748, Gaztela eta Leon 2.745, Aragoi 2.651, Gaztela-Mantxa 1.612, Asturiasko Printzerria 1.269, Balear Uharteak 882, Nafarroa 709, Ceutako Hiri Autonomoa 577, Kantabria 514, Extremadura 468, Errioxa 344.\nInfografia guztiak kontsultatu eta deskarga ditzakezu webgune honetan: masquecifras.org.\nTags: asiloa, babesa, datos asilo2019, Euskadi\nKoronabirusaren ondorioz sortutako alarma egoeraren aurrean zenbait gomendio\nZEHAR errefuxiatuekinn COVID19 ak sortutako osasun larrialdiaren aurrean, zenbait gomendio gogorarazten dizkizugu.\nEuskal erakunde eta alderdi politikoei eskatzen diegu EB presionatu dezatela, Ukrainatik ihes egiten ari diren pertsonentzako legezko bide seguruak ezarri ditzan\nZehar-Errefuxiatuekin erakundeak (lehengo CEAR-Euskadi) eskatzen die Eusko Jaurlaritzari eta gainerako euskal erakundeei, bai eta Europako Parlamentuan eta Diputatuen Kongresuan ordezkaritza duten Euskadiko alderdi politiko guztiei ere, presioa egin dezatela, beren eskumenen neurrian, EBko estatu kideek erantzun solidarioa eman […]\nErrefuxiatuen Laguntzarako Euskadiko Batzordea (ZEHAR errefuxiatuekin) kezkatuta dago Greziako gobernuak adierazi duelako eten egingo duela asilo-eskubidea, eta Europara Turkiatik igarota heltzen diren eta Greziara doazen errefuxiatuen eskubideak urratzen ari direlako.\nHegoaldeko Mugatik Europara iritsitako edo iristen saiatutako 5 emakumeren kontakizunak argitaratu ditu ZEHAR errefuxiatuekink liburu batean


'Black txartelen auzia': Rodrigo Ratori ezarritako zigorra berretsi du Gorenak\n'Black' txartelen auzian Ratori ezarritako zigorra berretsi du Gorenak\nBankiako presidente ohiak eta finantza erakundeko beste 63 goi-kargu eta zuzendarik 12,5 milioi euro xahutu zituztela frogatutzat jo du Auzitegiak. Rato ez da berehalakoan sartuko espetxera.\nLau urte eta erdiko kartzela-zigorra Ratori eta seikoa Blesari\n'Black' txartelak legezko pizgarriak zirela esan du Rodrigo Ratok\nBankiako hainbat goi kargudun ohi auzipetu dituzte, burtsako irteeragatik\nRodrigo Rato, kartzelara bidean\n'Black txartelen auzia'n Auzitegi Nazionalak emandako epaia berretsi du Auzitegi Gorenak. Hala, Rodrigo Rato Bankiako presidentea izandakoak lau urte eta erdiko kartzela zigorra bete beharko du. Ratorekin batera, finantza erakundeko beste 63 goi-kargu eta zuzendari ohi zigortu zituen Auzitegi Nazionalak bidegabeko jabetzea eta administrazio desleiala egotzita. Lau hilabete eta lau urte eta erdiko espetxe zigorrak ezarri zituen Auzitegiak.\nEpaiak frogatutzat jo du 2003-2012 urteen artean legez kanpokoak ziren txartel haiekin 12,5 milioi euro xahutu zituztela goi-kargudun horiek guztiek.\nPPko Ekonomia ministro ere izan zena ez da berehalakoan sartuko espetxera, Gorenak epaia betetzeko agindua eman behar baitu. Hori emanda, NDFren zuzendari izandakoak bost eta hamar egun bitartean izango du kartzelara bere borondatez sartzeko.\n"Diruaren jabeak izango bailiran" aritu ziren kondenatuak, nahi izan zuten dirua erabili izan zutelako eurek nahi izandako gastuetarako. Hori dela eta, Gorenak entitatearen ondarea kaltetu zutela uste du.\nRatoren erantzukizunak, esperientzia eta prestakuntza kontuan izanda, txartelen funtzionamendua ezagutu behar zuela uste du Auzitegiak, eta, hala eta guztiz ere, "sistema martxan mantendu eta zabaldu zuen", hasiera batean bere onurako, eta ondoren, Bankiako kolaboratzaile estuenen artean.\nEzarritako zigorraren proportzionaltasunaren harira, Ratori ezarritako kartzela-zigorra egokia dela esan du Gorenak, "bidegabe aberastu" zelako, eta "bere ondokoei aberasten" utzi zielako.\nTxartel horiekin gastatutako 12,5 milioi euroetatik, 9,3 milioi 2017an hildako Miguel Blesaren etapari (1996-2010) dagozkio; eta, 2,6 milioi, Rato presidente izan zenean gastatu zituzten.


ERDI AROA timeline | Timetoast timelines\nERROMATAR INPERIOAREN GAINBEHERA\nJende gehiegi zegoen eta krisia hasi zen 100an. Herri barbaroen inbasioak hasi ziren 212an. III.mendetik aurrera presioa limusean gehiago jartzen hasi ziren. 476an ,ODOAKROA germaniarrak Mendebaldeko Erromatar Inperioa desegin zuen Erroma konkistatu zuenean. Mendebaldeko Erromako azken enperadorea: ROMULO AUGUSTO\nElizaren mende zegoen. Hizkuntza latina zen\n-Herri material nagusia\n-Erabilitako material garrantzitzuak:\n-zilarra, urrea,beira,area ,harri bitxiak eta esmaltegintza.\nPeriod: 376 to 771\nBisigodoak ziren ekialdeko germaniar herrien godo herrien adarra. Bisigodoek 376. urtean Erromatar Inperioa inbaditu zuten eta erromatarrek Adrianopleko guduan garaitu zuten 378. urtean.\n771ean bisigodoen gainbera hasi zen.\nERREINU GERMANIARREN AMAIERA\nErromatar inperioaren amaiera gogoratu: jasaten ari zen krisiari aurre egiteko, 395 urtean erromatar inperioa bi zatitan banatu zen . Honela mendebaldeko erromatar inperioa ( hiriburua Erroma) eta ekialdeko erromatar inperioa ( hiriburua Konstantinopla) bereiztu behar ditugu.\nMendebaldeko inperioa herri barbaroek inbaditu eta konkistatuko dute, Erreinu Germaniarrak ezarriz.\nAldiz, ekialdeko erromatar inperioak erdi aro osan iraungo du Bizantziar Inperioa izenarekin, 1453 urtearte.\nEnperadorea:Podere absolutu bat zeukan:Politikoa, militarra eta erlijiosoa.\nKlero altua eta noblezia.\nMerkatariak eta nekazariak.\nMirabeak eta esklaboak.\nLatina aldatu dute Greko hizkuntza jartzeko.\nErlijioskoak:Hasiera batean kristautasuna hedatu zuten eta eliza katolikarekin elkartuta egon ziren.Pixkanaka eliza Bizantziarra bere errituak izaten hasi zen eta honek bi elizen arteko borroka bat gerta zedila eragin zuen.1054.urtean gertatzen da patriarka batek zuzendutako eliza ortodoxo greziarrerako jatorria eman zuen ekialdeko zisma.\nPolitika:Imperioa probintziatan zatituta zegoen>Thermas>Estratega batekin.\nEmperadorea podere absolutua zeukan (Basilers).\nLehenengo dinastia gobernaria Teodosiana zen eta azkena Paleologoak ziren\nArtea:Arkitektura:Marmola eta adreilu bezalako materialak erabiltzen ziren. Elementuak:Kupulak,arkuak,...\nMosaikoak:Elizak dekoratzeko erabiltzen ziren.\nIkonoak:Irudi sakratuak ziren.\nEliza famatuena Santa Sofia konstantinoplan da.\nEkonomikoak:Haien ekonomia nekazaritzan eta merkataritzan zentratua zegoen.\nKonstatinoplako kokapena Europaren eta Asiaren arteko pasatze ate bat zen.\nLuxuzko merkataritza zegoen:Seda eta espeziak.Bere itsasontziak Mediterraneo ostik nabigatzen zuten.\nMoneda bat erabiltzen zuten:Bisanti de oro\nNOLA SORTU ZEN BIZANTIAR INPERIOA?\nErromatar inperioarekin banaketarekin sortu zen.\nTeodosio 395.urtean egin zuen (Ekialdeko Erromatar Inperioa).\nKapitala Konstatinupla zen.\nConstantin I. enperadorea egin zuen.\nBizanzioren kolonia greziar zaharraren gainean 830.urte kristo eta gero egin zuen.\nKOKAPENAK : MENDEBALDEKO ERROMATAR INPERIOA\nHerri germaniarrak ipar eta Europako erdialdeko eskualdeetan bizi ziren. Rhin eta Danubio ibaien bestaldean kokaturik zeuden, baina 406 urtean, Ipar eta Erdi Europako herri germaniarrak erromatar probintzietan bortizki sartu ziren.\nBISIGODOA ISTORIA [ 1 ]\n417an Bartzelona menperatu zuten eta Frantziako hegoaldean kokatu ziren.\nPeriod: 500 to 711\nHerri germaniar edo germaniarrak izan ziren Inperio Erromatarraren iparraldean kokatutakoak, Germaniar bezala ezagututa. Tribu germaniar ezagunenak : godoak, frankoak, burgundiarrak , bandaloak eta sueboak dira. Erromatar Inperioa zenbait erresuma independetetan zatitu ziren V.mendetik VII.mendera. Galian frankoak ezarri ziren; Hispainan ,bisigodoak eta sueboak; Italian,ostrogodoak, eta gero lonbardiarrak; Britanian, angloak eta saxoiak...\nBISIGODOAK ISTORIA [ 2 ]\n507an Penintsulan kokatu ziren\nJUSTINIANO I [ BIZANTIAR ]\nInperioaren distira handieneko epoka zen:politikoki,ekonomikoki,militarki eta kulturalki.Justiniano kode deitua lantzen du.Lege erromatar zaharrak zeukaten liburuak eta sartutako beste lege berri batzuk ziren.Gaur egun herri batzuetako legeak jatorri hauetan oinarrituta daude.\nAdibidez:``Pertsona bat errugabea da kontrakoa frogatua arte.´´\nAroa inperioaren urreko 1a kontuan hartu zen.\nBISIGODO ISTORIA [ 3 ]\n569an Hispania bisigodoak bateratu zuten\n589an Erlijioa bateratu zuten\nMahomak Arabian VII.mendean sortutako erlijioa.\nMonoteismoa eta erlijio praktika zehatz batzuk oinarri ditu.\nJarratzaileak Musulmanak.1000-1200 milioi musulman inguru daude.\nAsia eta afrikako lurralde askotan islama da nagusia. KORAN\nKoran liburu sakratua,arabiarrez jainkoak mahomari egindako adierazpena.\nJainkoaren nahia bete behar dute.jainkoa goraipatzen dute.\nMahoma azken profeta eta garrntsitzuena.\nMunduaren amaieran,epaiketa-zintzoak zerura,Fede gabela infernura.\nEkintza eta sinesmea elkarren osagarria da.\nGizaki bizien irudiak egitea\nSharia:Alaren nahiaren adierazpena da. Eta fededunek Itsu itsuan makurtu Behar dute haren esanetara.\nGizonaren alderdi guztiez arduratzen da:giza harremanez,gizarteko arazoez,moralaz eta jainkoarekiko gizonak dituen obligazioez.\nEgutegi islamikoa ”Hegiran”-Ekin hasten da.\nMahomak mekatik medinara emigratzen du.\n622. Urtean izango litzateke egutegi gregorianoan.\nPeriod: 622 to 725\nIslama mahoma profetak ArabianVII. mendean Sortutako erlijioa da.Kronologikoki erlijio abrahamikoetan hirugarrena da,judaismoaren eta kristautasunaren ondotik, eta elementu asko Jaso zituen bere aurretiko bi erlijio horietatik.\nIslamaren liburu Sakratua korana da, hórrek Errezitazioa esan nahi du:Bertan Mahomak jainkoarengandik jasotako errebelazioa azaltzen da.Hasieran, profeta hil eta hero,errebelazioa ahoz aho igortzen zen idatzi gabe eta hortik liburuaren izena.\nIslama praktikatzen duen pertsonari musulman esaten zaio eta euren templuak meskitak dirá.\nPeriod: 711 to 1512\nKristautasuna munduko erlijio zaharrenetako bat da, “erlijio handitzat” hartuko diren bakarretako bat izanez. Gaur egun, bi mila milioi jarraitzailerekin inguru, kontua da mundu luzapen guztiko fededunetako kopururik zaharrena, katoliko, protestante eta ortodoxo nahasten duenez gero.\nPeriod: 732 to 870\n1-Jauregiko maiordomoen esku zegoen boterea\n2-Famatuena Karlos Martel izan zen.Musunmanak garaitu suelako poitiereskoguduan\n3-751 urtean Pepin Laburrak azken monarka frankoa tronutik kendu\n1-768an Pepin Laburraren seme Karlomagnoa bihurtu zen errege.\n2-Karlomagnok saxoiak menderatu zituen (Italiako Lombardiar Erresuma eta Iberiar penintsula lurralde batzuk konkistatu zuen.\n3-Konderriak hiri batean lurraldearekin bat zetozen normalean kondeek gobernatzen zituzten .\n4-Markak mugako lurraldeak zire,eta armadak zituzten.Armada goriek markesen agindupean egoten ziren.\nKRISTAUTASUN ERRESUMA MAPA\nhau mapa bat da non ikusten da kristauen konquista iberiar penintsula eta hori gertatu zen 790 urtetik 1512 urtera\nINPERIO KAROLINGIOREN BANAKETA\nMonarka franko bat hiltzen zenean haren ordorengoen artean banatzen zen erresuma.Gero ohitura hori eutsi zen.\nKarlosmagno hil zenean bakarrik zeukan seme bat, Luis Errukitsua.Semea hil zenean Karlos Burusoilak mendebaldeko zatia jaso zuen eta Luis Germaniarrak ekialdeko zatia. Lotariok bere anaien lurraldeen arteko lurraldea hartu zuen.\nINPERIO KAROLINGIOAREN BANAKETA 2\n843an Verdungo Ituna sinatu zen, inperioaren banaketa onartzeko.\n870an, Lotario hil zenean, bere lurraldea veste bi erresumen artean banatu zen. (Frantziako eta Germaniako Inperioak sortu ziren.)\nEKARPEN KULTURALA BIZANTIAR\nKultura klasikoa babestea liburutegian\nZuzenbide erromatarren bilduma\nEstilo arkitektoniko berriak\nMeditarreonoko merkataritzaren bulkada


Bidaia marka berria ezarri dute abuztuan Burdinbidearen Euskal Museoko tren historikoek - Azpeitia - uztarria.eus\nBidaia marka berria ezarri dute abuztuan Burdinbidearen Euskal Museoko tren historikoek\nAndoni Elduaien 2021-09-03 16:02\nTren historikoetako bat, Lasaoko geltokian. (Argazkia: Euskotren)\nAurtengo bidaia kopurua duela bi urte baino ia %5 altuagoa izan da. Zehazki, aurten 3.000 pertsona baino gehiago igo dira museoko trenen batera. Aste honetatatik aurrera, gainera, ordutegi berria izango du Burdinbidearen Euskal Museoak.\nEuskotrenen Burdinbidearen Euskal Museoko tren historikoek bidaiarien marka berria ezarri dute abuztuan. Joan den hilean, 66 bidaia egin zituzten, eta 3.086 lagun igo ziren museoko trenetara. Asistentzia "aurreikuspen guztiak" gainditu ditu aurten Burdinbidearen Euskal Museoak, bisitari kopurua 2019an baino %4,8 handiagoa izan baita. Urte hartan izan zuen museoak historiako kopururik handiena. Lurrunezko trenek atoian eramandako trenetan bidaiatu dute 2.140 lagunek, eta 946k, berriz, diesel bidezko trenetan.\nHain zuzen, diesel trenen denboraldia irailean amaituko da, baina nahi dutenek asteburuetan lurrunezko trenean bidaiatzen jarraitu ahal izango dute. Diesel trenak hiru irteera egingo ditu astebururo azarora bitartean; bi larunbatetan (12:00etan eta 17:30ean) eta bat igandetan (12:00etan). Lurrunezko trenak, ohi bezala, tren museoa eta Lasaoko geltokia lotzen dituen 4,5 kilometroak egingo ditu.\nMuseoaren instalazioak irekitzeko ordutegia aldatu egin dute. Aste honetatik aurrera, asteartetik ostiralera 10:00etatik 13:30era, eta 15:00etatik 18:30era egongo da irekita. Larunbatetan, 10:30etik 14:00etara eta 16:00etatik 19:30era bitartean zabalduko dute. Igande eta jaiegunetan, aldiz, 10:30etik 14:00etara irekiko dituzte museoko ateak.\nTren historikoetan egiten diren bidaia guztiak egokitu egin dituzte aurten, COVID-19ren hedapena saihesteko osasun neurriak betetzeko. Hala, edukiera %50era mugatu dute gutxieneko segurtasun distantzia bermatzeko, eta horregatik, hasiera batean aurreikusitako zirkulazioak bikoiztu behar izan dituzte.


Panjas - Wikipedia, entziklopedia askea.\n43°49′15″N 0°05′22″W / 43.8208°N 0.0894°W / 43.8208; -0.0894Koordenatuak: 43°49′15″N 0°05′22″W / 43.8208°N 0.0894°W / 43.8208; -0.0894\nBourrouillan, Caupenne-d'Armagnac, Estang, Laujuzan, Lias-d'Armagnac, Maupas eta Salles-d'Armagnac\n205 (%50.6) 195 (%48.1)\nPanjas (frantsesez eta ofizialki: Panjas) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 396 biztanle zituen.\n2007an Panjas udalerrian erroldatutako biztanleak 379 ziren. Familiak 164 ziren, horien artean 56 pertsona bakarrekoak ziren (12 bakarrik bizi ziren gizonak eta 44 bakarrik bizi ziren emakumeak), 68 seme-alabarik gabeko familiak ziren, 32 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 248 etxebizitza zeuden, 175 familiaren etxebizitza nagusia ziren, 40 bigarren erresidentzia ziren eta 33 hutsik zeuden. 237 etxeak ziren eta 10 apartamentuak ziren. 175 etxebizitza nagusietatik 142 bere jabearen bizilekua ziren, 27 alokairuan okupaturik zeuden eta 6 doan lagata zeuden; 1ek gela bat zuen, 5 etxek bi zituzten, 16 etxek hiru zituzten, 38 etxek lau zituzten eta 115 etxek bost zituzten. 124 etxek euren parking plaza propioa zuten azpian. 74 etxetan ibilgailu bat zegoen eta 79 etxetan bat baino gehiago zituzten.\nPanjas udalerriko biztanleria-piramidea 2009an .\n2007an lan egiteko adina zuten pertsonak 222 ziren, horien artean 155 aktiboak ziren eta 67 inaktiboak ziren. 155 pertsona aktiboetatik 141 lanean zeuden (72 gizon eta 69 emakume) eta 14 langabezian zeuden (9 gizon eta 5 emakume). 67 pertsona inaktiboetatik 30 erretiraturik zeuden, 13 ikasten zeuden eta 24 "bestelako inaktibo" gisa sailkaturik zeuden.\n2009an Panjas udalerrian 173 unitate fiskal zeuden, 370 pertsonek osaturik. Pertsona bakoitzeko diru-sarrera fiskalaren mediana urteko 15.805 euro zen.\n2007an zeuden 22 komertzioetatik, 1 erauzte enpresa zen, 3 janari enpresak ziren, 2 bestelako produktu industrialen fabrikazioko enpresak ziren, 3 eraikuntza enpresak ziren, 5 ibilgailuen saltze eta konpontze enpresak ziren, 1 ostalaritza eta jatetxe enpresa zen, 4 finantziazio enpresak ziren, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 2 banku bulegoak ziren, 1 ibilgailuen konpontzeko eta nekazaritza tresnetako lantokia, 1 zurgina, 2 iturginak, 1 ile apaindegia eta 1 jatetxe.\n2000. urtean Panjas udalerrian 20 nekazaritza-ustiategi zeuden, 1.022 hektarea erabiltzen.\nLaujuzan (2,6 km)\nSalles-d'Armagnac (3,9 km)\nCaupenne-d'Armagnac (4,0 km)\nMonlezun-d'Armagnac (4,7 km)\nLias-d'Armagnac (5,0 km)\nMaupas (5,6 km)\nMormès (5,8 km)\nBNF: 15255891s (data)\nOrriaren azken aldaketa: 14 martxoa 2021, 21:14.


AIREAREN KALITATEA DONOSTIAKO KOMERTZIOEN BARRUAN EGOKIA DA - San Sebastián Shops\nAIREAREN KALITATEA DONOSTIAKO KOMERTZIOEN BARRUAN EGOKIA DA\nHala egiaztatzen du Donostiako saltokietan egindako airearen lehen ikerketak, Donostiako udaletxeko Ekonomiaren Sustapenaren zinegotziak zein San Sebastian Shops eta Kursaal taldeak burutua.\nIkerketa 20 komertziotan burutu da, komertzio barruko airearen datuak eskainiz, eta horrela biztanleriari beraien erosketak segurtasun handiz egin ditzaketela helaraziz.\nCovid-19k eragindako egoeran saltokietako airearen kalitatea kezkatzen duen faktoreetako bat da. Airearen kalitate espazio itxietan egokia izatea funtsezkoa da kutsadura hedatu ez dadin. Airez transmititzen diren partikula kutsatzaileak printzipalki CO2 dira, pertsonen arnasketaren ondorioz. Hori kontutan izanik, San Sebastian Shops eta Kursaal taldeak ikerketa bat burutu dute, Donostiako saltokietako barrualdean airearen kalitatea zein den jakiteko, eta dagoen CO2ren maila ezagutzeko.\nOsasunaren Mundu Erakundeak (OME), adierazten du aireztapena gakoa dela, birusaren hedapena ekiditeko gune itxietan. CO2ren kontzentrazioa zuzenean erlazionatua dago lokaletan ematen den aireztapenarekin, airearen kalitatearen adierazle izanez.\nIkerketan bi gune ezberdinetako 20 saltokik parte hartu dute; Donostiako zentroa eta Amara Berriko auzoa. Parte hartu duten merkataritzen tipologia askotarikoa da, nola hala tamainan, jardueran…etab.\nDendarien partetik lokalak aireztatu mantentzeko kontzientzia dagoela egiaztatu da, honek, ingurune osasuntsua bultzatuz.\nOtsaileko hilabetean 24 orduz monitorizatu dira lokalak, zehaztasunez ezagutzeko existitzen den CO2 kantitatea. Haririk gabeko zundak ipini dira, horrela, 10 minuturo datoak jasotzen ziren NEOS plataforma digitalean. Modu honetara, datuen irakurmena jarraitasunez egiten zen.\nAirearen kalitatea egokia da\nMerkataritzetan egin den ikerketan CO2ren hiru nibel ezarri dira:\nBAXUA kontzentrazioa 800ppm-ren azpitik.\nBITARTEKOA kontzentrazioa 800 eta 1500ppm-ren bitartean.\nALTUA 1500ppm gainetik.\nIkerketaren arabera, lan orduetan, ikertutako lokal guztiak 800pp,-ren azpitik egon dira, horrek airearen kalitatea zein aireztapena egokia dela esan nahi du. Merkataritzako edukiera mugatua izatea eta atea zabalik edukitzea uneoro, emaitza positibo hau eman du.\nSan Sebastian Shops-ek azpimarratzen du, pandemia hasi zenetik merkataritzak oso kontzientziatuta egon direla eta saiakera handia egiten ari direla edukiera mugatua, material higienikoa, zein neurriak mantendu ahal izateko. Baina batez ere, egoera honetan aireztapena mantendu ahal izana, erosketak seguruak izan daitezen lortu ahal izateko.\nAirearen kalitatea monitorizatzea, tresna klabea.\nKursaal taldeak nabarmentzen du airearen kalitatea monitorizatzearen zein den garrantzitsua, horrela, momenturen baten airearen kalitatea okertzen bada, jarraian konponbidea eman daiteke. Gaur egun, ikerketa honetan erabili den zunda bezalako tresnak, edozein lokaleko informazio aberasgarria eman dezake, eta programa ezberdinak jarri daitezke 800ppm-ren gainetik egon ezkero, abisua eman dezan, eta momentu horretan aireztapen prozesua aldatu dadin. Horrela, betebeharreko neurriak beti beteko ahal dira.\nNEOS sisteman interesa baduzu edo informazio gehiago:\nPreviousPrevious post:FINANTZAKETA-LERRO BERRIANextNext post:ZUTAZ ASKO DIOTEN BITXIAK


20 lanpostuko eskaintza publikoa egingo du udalak aurten - Laudio - Aiaraldea.eus\nTxabi Alvarado Bañares 2020-02-28 17:00\nUdal langileak artxibo irudi batean. / Aiaraldea.eus\nTokiko erakundeak nabarmendu du “80. hamarkadatik egiten den lan eskaintza publiko handiena” izango dela.\n20 pertsona berri kontratatuko ditu Laudioko Udalak aurten, lan eskaintza publiko baten bidez. Tokiko erakundeak azpimarratu du “80. hamarkadatik egiten den lan eskaintza publiko handiena” izango dela eta bi helburu nagusiri erantzungo diela: “udal-langileak finkatzea eta ematen diren zerbitzuetarako langileria publiko egokia garatzea”.\nAurtengo legealdiko lehen eskaintza publikoa izango dela azaldu du Ander Añibarrok, “egonkortasuna emateko eta kalitatezko enplegu publikoa eskaintzeko helburuarekin”.\nGauzak hala, alkateak jakinarazi du eskaintzak “izaera zabalgarria” izango duela; hau da, lanpostu kopurua handitu ahal izango dela, “deialdi ofizialaren ondoren sor daitezkeen beharren arabera”.\nHainbat eskalako lanpostuak\nUdalak aurreratu duenez, “hainbat eskalako lanpostuak” barnebilduko ditu eskaintza publikoak: “Hala nola Ogasun, Hirigintza eta Ingurumen, Ekonomiaren Garapen eta Kultura, Kirola eta Jaietako arloetako arduradunak, besteak beste, Adikzioen arloko teknikariak edo sortu berri den kontratazio-teknikariaren lanpostua”.\nHorrez gain, administrazioan arituko diren bost langile eta peoi espezialista funtzioa beteko duten beste lau kontratatuko dituzte, “Obra eta Zerbitzuetako Brigadako langileak, garbiketako langileak edo udaltzainak indartzeko, besteak beste”.\nUdalaren aurreikuspenen arabera, hemendik bi astera plazaratuko dute deialdi ofiziala. Orduan jakinaraziko dituzte oinarriak eta lehen azterketak burutzeari ekingo diote; "Dena ondo badoa, lehenengo azterketak urteko hirugarren hiruhilekoan egingo dira, eta teknikoagoak diren lanpostuak betetzen hasi nahiko genuke. Oinarrien lehen zirriborro bat landu dugu jada, eta sindikatuekin partekatuko dugu, prozesu honetan ahalik eta azkarren aurrera egin ahal izateko".\nAsteleheneko Udal Osoko Bilkuran eztabaidatu zen udalak proposatutako Lanpostuen Zerrenda aldaketa, eta oposizioko taldeek zenbait kritika jarri zituzten mahai gainean.\nOmniak “adostasun falta” kritikatu zuen. Alderdi laudioarraren aburuz, honakoa “aukera ona” zen talde guztien arteko akordioa lortzeko eta, modu horretan, hurrengo legealdian beste indar politiko bat gobernuan sartuko balitz, jarraikortasuna mantenduko lukeela bermatzeko.\nGauzak hala, “aukera bat galdu” dela uste du taldeko bozeramailea den Alvaro Barriosek.\nEH Bilduk, bere aldetik, lan eskaintzak aurreko legealdian adostu zena baino adostasun gutxiago duela kritikatu zuen, aurreko akordioa 10 zinegotziren eta gehiengo sindikalaren babesa zuelako.\n“Administrazio euskaldun bat” lortzeko aukera ere galdu dela adierazi zuen oposizioko taldeak. Gauzak hala, eskaintza “mahai gainean” uztea izan zen koalizioaren proposamena, baina PSE-EE eta EAJak ez zuten horren alde egin.\nUdal gobernua osatzen duten bi alderdi horien aldeko botoekin egin zuen aurrera puntuak.


Android Casino Gordailua No | Free £££ Bonus UK -\nAndroid Casino Gordailua No: Free Bonus eskaintzak UK\nAn Android Casino no Deposit UK Review by Randy Hall egiteko Android Casino Bonus – UK Finest & Android Casino Gratis Bonus Sites\nOnline Casino software erraldoiak Microgaming eta Playtech garatzeko lehen enpresa izan ziren free kasinoan Android jokoak. Ordutik, joko operadore dute, era berean bandwagon salto dira, eta erabiltzaileek joko mugikorra iraultza besarkatu eskainiz sustatuz Android Casino Gordailua no jokoak eta doan hobariak.\nBiek Gaming Club-en Android Casino Gordailua no gune eta Willian Hill Casino aplikazioa ordezkatzen Microgaming eta Playtech onenen hurrenez hurren. Hori esanda, denean casinos mobile hobariak gratis orduan, guneak Hemen guztia stand tep-tep beste batera. Jarraitu jakiteko zer kontuan hartu beharreko hartzen du irakurtzen Best Android Casino, eta ongi izango zara zure bidean benetako dirua gozatzen irabazi behar!\nFree Android Slots: Spin Your Way Real Money Casino Arrakastaren\nMesedez, jarraitu bonus mahai ondoren irakurtzen Android Casino gehiagorako ez gordailua bonus sariak, edo bisitatu gure AZALA gehiago mamitsuena jorratzen & free eskaintza!\neskaintza gehiago gure hasierako orrian tan www.androidcasinobonus.com!\nLeo Vegas Android Casino mobile casino guneak onena aurkituko duzu bat da, Beren lehen helburua edonon jokalarien zerbitzua izanik. Beren erabiltzaile batekin ematen dute, ez bakarrik free casino aplikazioa Android, baina dedikatu mobile gune bat non jokoak kargatu berehala dute. baino gehiago ditu 390 jokoak eskaintza - ehunka Mobile Slot egotea - Gune honetan jokalari benetan ez-stop kasinoan entretenimendua konpromisoa.\nEman izena orain eta jaso 20 Android Casino gordailua free bira Vegas Party Mobile Slot jolasteko: interaktiboa Video Slot joko duzula garraiatzeko izango Las Vegas argiak distiratsua den. Ez bonus kodea, eta gordailua ez beharrezkoa esan erregistratzeko hori kidea literalki hartzen minutu batzuk!\n188Apustua Casino Android Microgaming powered ezberdinarekin multzo bat du, beraz, entertainment erruleta gustatu zaie, Blackjack, Poker eta 3D makina zurea dira pantaila bat mugitu at. erregistratutako jokalari berri bat jasoko du free £ 5 Android Casino gordailua bonus ongietorri, eta jokoak zamak gozatzeko ekin. Joan gordailua benetako dirua apustuak egiteko eta bat jaso 100% gordailua partida bonus - nahiz dituzu zure gogoko kirol taldeak wagers jarri ahal!\nOffline Android Casino Slot, erruleta, Blackjack, Poker & gehiago\nBeste ezaugarri asko mugikorrak Android Casino Gordailua guneak ez eskaintzen duten aukera doan jolastu da. newbie gamblers For, baita dutenek GAMBLE arduraz eta bere mugara iritsi, hau awesome alternatiboa da: Esperientzia jokatzeko arriskuak edozein gabe! Jakina, jokoarekiko zati handi baten arriskua dago, hori da, non benetako diru guztia gezur saritzen, eta utz dutenei benetako apostu – nahiz eta Dagoen telefono kreditu erabiliz kasinoan gordailuak egiteko – are well rewarded. £ 350 gordailua partidua hobariak baita fideltasuna saritzen sortu, eta VIP Club baten punta besterik ez dira Gaming Clubeko Real Money no Gordailua iceberg.\nApustua Victor Android Casino: The Casino Android aplikazioa BetVictor kaleratu benetan uzten jokalari sentimendu aukera hondatu. Zuzeneko kirol ekitaldiak sarbidea jasotzeko gain, halaber, mobile casino makina batetik jokoak apustuak dezakezu, Erruleta eta Classic Casino Table esaterako Blackjack eta Poker gisa Games.\nGozatu onenak Android Casino jokoak free Android Casino gordailua Demo moduan, eta, ondoren, utzi zure £ 500.000 Jackpot-kuota lortzeko fantasiazko jokoarekiko etxe hori ematen out Astero.\nThe Free Android Best Casino Apps Facebooken\nDown Casino bikoitza paregabeko joko esperientzia dauka. kasinoa lobby ditu ezagunena casino jokoak lau – Blackjack, Slot, Video Poker eta erruleta. Baina zer da benetan gune honetan polita da guztiz funtzionatzen duela sozialetan, eta jokalari zehazki eskaintzen duen bera Casino jokoak lortu dute litzaidake benetako kasinoan batean doan online social casinos bakarra da.\nneat ezaugarri batzuk flaunts Facebook txanpon-sistema horri esker, jokalarien Partaidetza altua buruzko sarrerak erosteko bezalako zale It. Android aplikazioak diseinua handia du.\nHigh 5 Casino: casinos bat dagoela fluff mantentzen off da, besteak beste, pop-ak bezala da, iragarkiak eta Like / Share aukerak. Guztiak aurkituko dira handiak zirrikitua jokoak eta doan txanponak joko sinple bat gozatzeko. Interfazea eta bere lobby oso Erabiltzaile intuitiboa eta berriro da, primeran egokia kasinoan ibilaldi gozatu nahi dutenentzat, ordaindu beharrik gabe.\nPrimerako Guzti honekin free Android Casino bonus Ekintza inguruan egingo ez da benetan dago arrazoirik ez for batu dago? Joan den dirua benetan apostu erabiliz Android Telefonoa Bill Casino gisa £ gutxi 3- £ 10 gutxieneko eta espero ezaugarri utikan are handiagoa benetako dirua irabazi batekin…Jokalariak itzuli handia buruz hitz!


Sobrarbeko Konderria - Wikipedia, entziklopedia askea.\n(«Sobrarbeko konderria» orritik birbideratua)\nCondato de Sobrarbe\n724 – 1045\nSobrarbeko Konderria (aragoieraz: Condato de Sobrarbe) Cinca eta Gallego ibaien arteko lurraldeetan zegoen frankoen markako konderri txikia zen.\nSobrarbe Marca Hispanica izeneko frankoen eskualdeko konderria zen. Bere hasierako historia bertako kondairekin lotuta dago, batzuen ustez Eneko Aritza, lehendabiziko Iruñeko erregea Sobrarbeko kondea omen zen. Beste kondairak dio Gartzia Ximeno izeneko baskoi buruzagi batek 724 inguruan errebelatu zela musulmanen aurka. Bataila batean, kristauek galtzen ari zirela, gurutze gorri bat agertu zen arbol baten gainean. Honek kristauei indarra eman eta bataila irabazi zuten. Bataila hartako lekua gurutzea arbol gainean (latinez: sobre arbre) izena hartu zuen.\nX. mendean, Sobrarbeko konderria Ribagortzako konderriak bereganatua zen. Antso III.a Nagusia Dadildis Le Pailharseko oinordekoa zelako aitzakiarekin eskualdea okupatu zuen (1016–1019). Hil eta gero, Gonzalo Antso semea, Sobrarbe eta Ribagortzako errege bihurtu zen. 1038an Gonzalo hil zenean, Ramiro I.a Aragoikoa anaiak konderri biak lortu eta Aragoiko Erresuma sortu zen.\nOrriaren azken aldaketa: 24 azaroa 2019, 18:59.


Chios Bidaiarien eta Car Ferries\nChios bidaiarien eta auto-ferry txartela prezioak, ordutegiak, txartelak erreserbak eta ferryak Chios Cesme, Kalymnos, Kos, Lesvos, Mytilini, Sigri, Piraeus, Rhodes, Samos, Karlovassi eta Thessaloniki bela informazioa.\nKonparatu erabilgarri Chios ferry txartela prezioak denbora errealean eta merkeena eskuragarri Chios autoa eta bidaiarien ferry eta Kios, Cesme, Kalymnos, Kos, Lesvos, Mytilini, Sigri, Piraeus, Rhodes, Samos, Karlovassi eta Thessaloniki Erturk bela ferry Lines, Blue Star Ferries edo Helenikoak Seaways ferryak berrespena berehalako online. Search pertsonalizatua\nTicket Prezioak eta Erreserbak Book Chios Ferry Sarrerak Erturk Ferry Lines, Blue Star Ferries edo Helenikoak Seaways ferryak Chios Cesme, Kalymnos, Kos, Lesvos, Mytilini, Sigri, Piraeus, Rhodes, Samos, Karlovassi eta Thessaloniki online bela eskuragarri ferry txartelaren prezioa merkeena gozatzeko batera.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Chios bidaiarien edo auto-ferry txartela, onboard ostatua eta ibilgailu mota guztiak ordaindu beharko da, eta hori benetan. Chios ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Halaber, gai bat gehitzeko zaude hotel zure helmugara, edo beste inon, zure ferry txartela zure ferry txartela erreserba osatuz. Chios buruz gehiago\nChios (Ere idatzita Hios) Ipar Egeoko uharteetako zati da.\nChios udako greziarren artean estazio bat da, baina ez du atzerriko turista gehiegi izan. Ondorioz, benetako Grezia zaporea, hemen duzu, eta zeuk erabakitzen duzu zure kabuz irla arakatzeko bada, herri txiki batzuk amazing eta hondartzak guztiz bereganatzea diruditen aurkituko dituzu.\nJendea on Chios bizi off turismo neurri batean, baina ez da bere diru-iturri garrantzitsua. Uharteko baliabide garrantzitsuenetako bat mastika, bertatik txiklea adibidez egin da, eta beste batzuk bizi arrantza, nekazaritza edo itsasontzien lanean.\nArboladi zoragarri hau irla kultura tradizionala, nazioarteko konferentzia zentro bat, harea hondartza, bidezidor, eta ukitu herri asko eskaintzen. halaber, eguraldi epelak neguan ditu. Da, halaber, batzuen ustez ondo usaintzen onena guztien Greziako irla izan behar du!\nZer Chios Ikusi\nHomer-en harria (Petra Omirou) izeneko uhartean, non poeta eseri eta aritu zen hemendik zuen sinesten duten horien arabera, harri bat da. Agia Markella monasterio bat bisitariei zabalik, eta herriko Volissos kanpo kokatzen. Santua da uztailaren 22nd ospatzen da.\nNea Moni monasterio beste, eta agian gehien bi bisitatu da. 11th mendeko gaztelua da.\ndeiturikoa da Mastikochoria Zonalde non mastic zuhaitz hazten dira. izerdia mota berezi bat dela txiklea, hortzetako pasta eta gozokiak tokiko hartzeko erabiltzen ditu. Hemen ere ez da 15th mendeko gaztelu bat, eliza zaharra eta Atenearen tenplu baten hondakinen\nOharra: monasterioak bisitatu nahi baduzu, ziurtatu behar bezala jantzita zara: gona luzeak eta sorbaldak estali emakumeak, gizonak galtza luzeak egiteko .. Zer Chios Do\nChios hainbat Ur gozatu ahal izango duzu. Benetan eskertzen irla, irla arakatzeko pixka bat, benetan polita leku batzuetan ez da alperrik galdu behar du geroztik saiatu beharko duzu.\nChios Hondartzak hondartza ezagunena da seguruenik Karfas, baina badira ere Chios herri inguruan hondartzak ondo garatu. Lasaitasuna gehiagorako, hondartza Kato Fana, adibidez, joan ahal izango duzu, baina baita ere ideia ona da zure lekua aurkitu ibilgailu bat alokatzea eta gidatzeko inguruan saiatzeko.\nTaberna eta diskoteka Chios herri eta Karfas dira. Gaueko nahiko ondo garatu, eta musika eta estilo mota guztiak gozatu ahal izango duzu.\nBadira Chios herri baita herri polita leku askotan. Gazta urdin mota berezi bat, izeneko "kopanisti" irlan egin eta gero, ez izarrekin mastic ikastaroa hainbat gozokiak.\nIrlako hainbat oroigarriak aurkituko dituzu, baina gomendagarria da mastic batzuk hartu duzula etxera. halaber, zeramika eta tokiko ardoa erosi ahal izango duzu.\nAsko eta mugitu Jende gehienak aukeratzen Atenas hegan eta, ondoren Chios hegaldi bat hartu, edo ferryak hartzeko Chios. Irla Era berean, Lesbos, Kos eta Rhodes bezalako uharte, baita Thessaloniki gisa penintsulako txalupa konexioak ditu. uhartean, baita hainbat autoen alokairua autobusak eta taxiak daude. oso ideia ona ibilgailu bat alokatzeko hemen irla oso interesgarria da eta merezi esploratzen geroztik.\nbatzuen arabera, hau da, non Homer jaio eta bizi noizbait Ka 8th mende inguruan. Noski, ez dira asko uharte gehiago bera aldarrikatzen duten, eta ez dugu geroztik dakite benetako pertsona bat izan zen, bada, speculating alferrik apur bat da. uhartearen izena eman daitezke elur hitz greziarra, (chioni) datoz, uharteko zaindaria jainko Poseidonek elurte pean jaio zenetik.\nAspaldiko urteetan irla oso aberats izan zen, baita bere mastic eta ardoa, eta hori izan zen, Grezia lehen lekua non esklabotza zuten. Chios Atenas ondoan borrokatu pertsiar aurka Ka 5th mendean, eta geroago, Mazedoniarrak, erromatarrek, Venetians eta turkiarren agintari behar.\nArau Turkiako uhartean Grezian sarraskiak txarrena bat jasan du. Irla izan delako matxinada behartuta, Turks zigortu adibide bat ezarriz: 30 000 hil eta gainerako enslaving. uharteko suntsitu brutal hau Europako literatura eta artea, besteak Victor Hugo, Eugene Delacroix, Chios sarraskia dela Louvre Paris museoan pintura famatua margotu zuen bezala pertsonalitate asko.\nIrla parte hartu independentzia gerra hori 1821 en hasi, eta Grezia zati bat 1912 ere bihurtu zen.\nBest Chios Ferry Ticket Salneurria Bermatzeko\nBest Prezioa Bermatua - Beti eskaintzen dizugu gure txikiena eskuragarri Erturk Lines Ferry, Blue Star Ferries edo Helenikoak Seaways bidaiari eta autoa ferryak txartelaren prezioa eta Chios. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zure hautatutako Chios ferry txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, Chios ferry txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Chios autoa eta bidaiarien ferry sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Chios ferry txartela prezioak lortzeko, erabilgarritasuna eta liburu autoa eta bidaiarien ferry eta Chios gure eskuragarri txartelaren prezioa txikiena ikusteko gai zara. Ferryto.com munduko lineako handiena ferry txartel banaketa-sarearen 80 Europako ferry operadore nagusien Chios barne baino gehiago erreserbatu gaitasuna eskaintzen da, eta, Erresuma Batua, Frantzia, Espainia, Irlanda, Holanda, Ekialdeko Europa osoan 1,200 beste ferry ibilbide baino gehiago, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Muxarra apurtutako mamiarekin | Gastrofesta\nUzt 1, 2015 | Oraitz García Recondo | No comment | Arzak-etik, Sukaldea\nKetutako oilasko salda:\nAurretik gatzatutako oilaskoa labean sartu olioarekin eta ordubetez erretzen dugu labean 190ºC-tan. Erretzetik sortutako zuku guztiak bildu eta erdira murriztu. Iragazi eta gorde egiten dugu.\nOilaskoa kazola batean sartu eta urarekin estaltzen dugu. Su leunean egosten dugu lau ordutan zehar. Iragazi eta ehundura puntua ematen diogu xantanarekin. Ketutako tearekin infusionatzen dugu lau minutuz. Iragazi, gatza eta piperrautsarekin ondu eta liofilizaturiko oilasko apur bat gehitzen diogu saldari.\nEsnea azukre, iota eta gatzarekin batera xehatu. Kazola batean irakiten jarri eta 34-36ºC arte hozten uzten dugu.\nDagozkion gatzagi tantak gehitu eta leku fresko batean egonean uzten dugu esnea mamitzen den arte.\nArraina xerratan moztu eta 60 gramoko laukietan mozten dugu. Azalaren gainean zentimetro erdiko sakondura duten mozketa horizontalak egin. Te eta gatz gatzunean sartzen dugu bi orduz. Ondo lehortu eta 12 orduz beratzen ditugu oliba olioarekin.\nOliba olioa berotu 56ºCtara iritsi arte eta bertan egosten dugu muxarra zazpi minutuz.\nPlater sakon bat hartu eta bertan botatzen ketutako oilasko salda. Horren gainean muxarra kokatzen dugu eta bere ondo apurtutako mamia. Azken horren gainean botatzen ditugu zatituriko garagar eta kalabaza haziak.\nKetutako oilasko saldarako:\nOilasko garbi bat (800 gr)\n1 c.s. 0,4º oliba olioa\n0.6 gr xantana (saldako 250 gr bakoitzeko)\n2 gr ketutako Lapsang Souchong tea (saldako 250 gr bakoitzeko)\nGatza, liofilizaturiko oilaskoa (hautsera murriztua) eta piperrautsa\n200 gr ardi esne\n10 gr azukre\n0.7 gr iota\nHiru gatzagi tanta\n1 gr gatza\n400 gr muxarra bat\n150 gr gatz lodi\n700 gr ketutako Lapsang Souchong tearen infusioa (*)\n1 dl oliba olio\n(*) Te infusiorako:\nUr litro bat, 12 gr ketutako Lapsang Souchong tea.\nUra irakiten jarri eta tea gehitu sutik kanpo. Estali eta egonean utzi 5 minutuz. Iragazi.\nOliba olioa, frijituriko kalabaza haziak eta garagar orri liofilizatuak


Martxan da Euskararen Ginkanaren 6. edizioa!\nEkoguneak euskaraz eta euskararekin dibertitzeko antolatzen duen Euskararen Ginkanaren 6.edizioa aurkeztu du, aukera paregabea Bai Euskarari komunitatea osatzen duten eta euskaraz lan egin nahi duten enpresa, elkarte eta era guztietako erakundeentzat.\nIzan ere, lehiaketaren helburua da herritarren artean hizkuntzekiko sentiberatasuna eta euskararen erabilpena sustatzea; ekologiaren begirada hizkuntzetara ekarri eta hizkuntza guztien garapen jasangarrirako hizkuntza praktika ekologikoak proposatuz. Gainera, talde irabazleak 3.000 euro irabaziko ditu aukeratutako euskararen aldeko egitasmo bat finantzatzeko.\nBi fasetan burutzen den lehiaketa da Euskararen Ginkana. Lehen fasean, internet bidezko bost proba erantzun beharko dituzte 4-6 lagunekin osaturiko taldeek. Horietan puntuaziorik altuena eskuratzen duten lau taldeak pasako dira bigarren fasera, Donostiako Tabakaleran ospatuko den finalera hain zuzen ere. Bertan proposatzen diren probetan puntu gehien biltzen dituen taldea izango da 6.edizio honen irabazlea. Zorte on!\nIzena emateko epea 2018ko abenduaren 10etik 2019ko urtarrilaren 30era egongo da zabalik.


New York, 1882. Thomas Alva Edisonek (1847-1931) Pearl Street-eko zentral elektrikoa sortu zuen, ekoizpen elektriko komertzialeko lehen instalazioa, argi elektrikoa Manhattaneko 330 hektareetara eramatea lortu zuena. Urtebete lehenago, Pariseko Erakusketa Unibertsalean lanpara aurkeztu eta gero, ez zirudien inork itzalik egingo zionik Edisonen argiari.\nBaina berehala voltaje handiagoko energia kantitate handiagoak distantzia handiagoetara eramateko beharra sortu zen. Edisonena korronte zuzena zen, eta urrutira eramanez gero bidean elektrizitate kantitate handia galtzen zen. 1886an George Westinghousek Westinghouse Electric sortu zuen Edisonen General Electric-ekin lehiatzeko. Westinghousek Nikola Teslaren (1856-1943) alde egin zuen apustu, eta Tesla korronte alternoaren teoriaren sortzailea eta defendatzaile sutsua zen. Teslaren ikerkuntzen arabera, voltajea zenbat eta altuagoa orduan eta elektrizitate gutxiago galtzen zen bidean eta korronte alternoak voltajea transformadore baten bidez handitzea eta bezeroengana iristean gutxitzea ahalbidetzen zuen.\nTeslak asmatutako teknologia zela-eta bere nagusitasuna arriskuan ikusi zuen Edisonek, eta Westinghousekin lehian hasi zen komunikabideetan; egunkariek “korronteen gerra” izena ipini zioten bien arteko norgehiagokari. Eta gerra zikina izan zen.\nEdisonek korronte alternoko aulki elektriko bat asmatu zuen eta txakurrak eta katuak elektrokutatu zituen Teslaren korrontea arriskutsua zela frogatzeko. Proba krudelari erantzunez, Teslak bere burua erabili zuen akuri: korronte alternoa bere gorputzetik igaro arazi zuen inolako ondorio kaltegarririk gabe. Alderantziz, Edisonen prestigioari egin zion kalte kroaziarraren esperimentuak.\nGerraren hurrengo gudua 1893an izan zen, Chicagoko Erakusketa Unibertsalean. Azoka argiztatzeko aurrekontuak aurkeztu zituzten Westinghousek eta General Electricek, baina lehenengoarena askoz merkeagoa zen eta hari eman zioten ekitaldia argiztatzeko ardura. Ondorioz, Nikola Teslak berak asmatutako korronte alternoko sorgailuak, dinamoak eta motorrak aurkeztu ahal izan zituen.\nKorronte zuzenak urte batzuk geroago jaso zuen azken kolpea, hilgarria. Niagara Falls Power Company-k Westinghouseri eskatu zion konpainiarentzat transmisio sistema garatzeko. Handik aurrera, Teslaren korronte alternoa zabaldu zen mundu osoan.


3D Inprimaketazko Filamentuen Fabrikazio Unitatea - Basque industry\n3D Inprimaketazko Filamentuen Fabrikazio Unitatea\nKonposatu termoplastikoen fabrikazio eta egokitze unitatea 3D inprimaketarako 1,75mm eta 2,85mm-ko diametrodun filamentu eta galauts/mikrogalauts forman. 200g eta 20Kg/egun bitarteko ahalmendun sorta esperimentalak egiteko, elastomero termoplastikodunak, material gogorrak, konposatu sendotuak, nanokonposatuak, biomaterialak eta ezaugarri termiko handiko termoplastikoak (380˚C-rainoko urtze tenperatura).\n3NTR A2 inprimagailu industriala +\nFFF teknologiadun (Fused Filament Fabrication) 3NTR A2 inprimagailu industriala 80˚C-tako tenperatura kontrolatuko eraikuntza ganberarekin eta 620x355x500 mm dimentsioekin, 3 punta beroko estrusio burua (410˚C) eta hozketa, 135˚C-rarteko eraikuntza beroa duen plataforma.\nArdazbakarreko estrusorea +\nHaake Rheocord-Rheomex 19mm-ko diametrodun ardazbakarreko estrusorea eta Haake Polylab tortsio-pare erreometroa, 1,75mm-ko diametrodun filamentuetarako ahokoarekin.\nEstrusio pilotua +\n1,75mm eta 2,85mm-ko diametrodun filamentuak lortzeko ahokoak dituen estrusio pilotua, Leibstritz Micro 27 GL ardazbikoitzeko compounding estrusorean eta ardazbakarreko 30mm-ko luzeradun ahokoa duen estrusorean oinarrituta, Brabender dosifikagailu grabimetrikoak, ur bainu edo airez haizetutako hozketa, arrastaketa sistema eta bobinaketa sistema.\nGranulatzaile sistema +\nGALA LPU granulatzaile sistema murgildua 20Kg/h-ko gehienezko granulazio emariarekin, 315˚C-ko gehienezko lan tenperatura xafla zulatuan.\nMicrompounder DSM Explore +\nMicrompounder DSM Explore ardazbikoitz konikoa 15zm3 nahasketa bolumeneko ganberaduna, 21˚C eta 400˚C tenperatura lan tartea, 1 eta 250rpm abiadura/zizaila tartea.\n3D inprimaketazko material polimeriko berrien garapena\nEmisioen toxikotasunaren balioztatzea\nFFF/FDM teknologia bidezko produktuaren diseinu eta garapena\nJasangarritasun eta birziklagarritasun balioztatzea\nProzesu parametroen optimizazioa\nJosé Luis Gómez Alonso\nHP Jet Fusion 3D 4200 inprimagailua\nFDM teknologian oinarritutako Desktop Metal Studio System 3D inprimagailua pieza metalikoak sortzeko\nFabrikazio Aditibarako SAMYLABS etxeko ALBA 300 makina LPBF teknologiarekin\nMetalezko Fabrikazio gehigarrirako Inprimagailua. Material metaliko estrusio bidezko teknologia ADAM (inpresioa + garbiketa + sinterizatua)\n1,75mm eta 2,85mm-ko diametrodun 3D inprimaketarako galauts eta filamentuen neurrizko formulazioa. Konposatu termoplastikoen egokitzapena 3D inprimaketazko filamentuetan. Produktu eta prozesu fitxa teknikoen definizioa. 3D inprimaketazko materialeen konposizio kualitatibo eta kuantitatiboaren determinazioa.\n3D inprimaketa prozesuetan in situ jasotako nanopartikulen emisioetako ohiko bizidunen (liseri traktua, biriki, bihotz, burmuin…) ereduetan in vitro toxikotasunaren ikerketa. Protokoloen lanketa.\nEredu, pieza, txertaketa eta tresnerien diseinu eta lorpena FDM teknologiadun 3D inprimaketa bidez. Termoplastiko eta konpositeen eraldaketa prozesuetako serie laburreko molde inprimatuen lorpen eta balioztatzea.\nBizi-Zikloaren Analisiaren (BZA) ingurumenaren eta ekonomiaren metodologien bidezko fabrikazio gehigarriaren prozesuaren jasangarritasunaren balioztatzea. Birziklapen sistemen garapena eta inplementazioa.\nProzesu eta karakterizazio kimiko, morfologiko, fisiko, mikroegitura, mekaniko eta estandarren araberako (ISO, UNE, ASTM, DIN, BS) suarekiko portaeraren parametroen zuzenketa optimoa. Prozesu ondorengo aplikazioa eta prozesatze gida eta material zehatz eta amaiera piezei loturiko 3D inprimaketa protokoloen lanketa.


Alboanek, AQUADATek eta Deustuko Unibertsitateak “URA 2021” proiektua jarri dute abian uraren munduko krisiaz sentsibilizatzeko\n2020ko urriak 08\nUr-eskasiaren krisiak munduko populazioaren %40ri baino gehiagori eragiten dio. Kopuru kezkagarria da hori, eta hazten jarraituko du klima-aldaketak eragindako tenperatura globalen igoerarekin. Arrazoi horrengatik mehatxupean dauden planetako eskualde handienetako bat Amazonia da, arriskuan jartzen baititu bertan bizi diren herri indigenak, eta, gainera, gure bizitzan zeharka eragiten du ere, haren babesa estu lotuta baitago gure eguneroko ur-hornidurarekin.\nHori dela eta, Alboan GKEk, AQUADAT startup-ak eta Deustuko Unibertsitateak indarrak batzea eta “URA 20-21” izeneko elkarlaneko gunea sortzea erabaki dute. Horren bidez, Nazio Batuen 6. Garapen Jasangarriaren Helburuan (Ura eta saneamendua pertsona guztientzat 2030 baino lehen) planteatutako helburuak lortzen lagunduko duten tailerrak, jardunaldiak eta mobilizazio-ekintzak sustatu nahi dituzte.\nURA 20-21 ostegunean, urriaren 22an (osteguna) hasi zen, “Deusto Emprende Diálogos” ekimenaren bidez, zeinetan ikasleak, hezkuntza-komunitatea eta, oro har, gizartea sentsibilizatu nahi diren uraren erabilera egokiaren eta gizartean eta ingurumenean duen eraginaren garrantziaz, baita arazo hori konpontzen lagunduko duten aukerak identifikatzen eta ekimenak sortzen ere. Argibideak\nEra berean, datozen hilabeteetan kontzientziazio-, ikerketa- eta mobilizazio-jarduera ugari egingo dira, eta horien berri emango da URA 20-21 proiektuaren web orrian eta ohiko kanaletan. Besteak beste, honako hauek nabarmendu behar dira: zineforuma, “Botilaren erronka”, Deusto Ekintzaile Astea, Creaction! trebakuntza, “Uraren oihua” mobilizazioa, jarduerak ikasleekin ikasgeletan, azaroaren 13ko nazioarteko Klimathoian parte hartzea eta martxoaren 22ko Uraren Nazioarteko Eguneko jardunaldia.


«Manuel Larramendi»: berrikuspenen arteko aldeak - Wikipedia, entziklopedia askea.\n«Manuel Larramendi»: berrikuspenen arteko aldeak\nManuel Larramendi (aldatu)\n00:37, 28 azaroa 2019ko berrikusketa\n4 bytes added , Duela 1 urte\nBarne lotura: Notitia utriusque Vasconiae\n15:36, 14 azaroa 2019ko berrikusketa (aldatu)\nGorkaazk (eztabaida | ekarpenak)\nt (→Jarraitzaileak: + Erref. 1)\n00:37, 28 azaroa 2019ko berrikusketa (aldatu) (desegin)\n(Barne lotura: Notitia utriusque Vasconiae)\n'''Euskaraz''': Larramendik euskararen bikaintasunaz konbentzitu nahi zituen erdaldunak, baina liburu guztiak gaztelaniaz idatzi zituen. Hala ere, euskaraz idazten oso ondo zekien. Euskaraz idatzitako testuek berrehun orrialde inguru betetzen dituzte. Bere liburuetako idatzi laburrez gain, elizako sermoiak, lagunei idatzitako gutunak eta hitzaurreak ere badira.\n* ''[[El Imposible Vencido. Arte de la Lengua Vascongada]]'' (euskaraz ''Ezina egina'' bezala itzulia) (1729): euskararen lehen "arte" edo gramatika argitaratua dela esan dezakegu. Garai hartako jakintsuen artean arras zabaldua zen ideia baten arabera, hebreerak, grekoak, [[latin]]ak eta beronen eratorriek bakarrik zuten gramatika bat. Euskara bezalako hizkuntzak, ordea, jende ezjakinaren hizkerak ziren; ia animalien orroen gisakoak eta beraz, liburuetan irakatsi ezin zirenak. Horiei erantzunez idatzi zuen liburu hau Aita Larramendik. Oro har, [[Arnaut Oihenart]]ek ''[[Notitia utriusque Vasconiae]]'' lanean mende bat lehenago egindakoa baino txarragoa da.\n* ''[[Gutuna]]'' (1747).\n* ''[[Hiztegi Hirukoitza]]'' (1745), [[gaztelania]]-[[euskara]]-[[latin]]a. [[Real Academia Española|Espainiako Errege Akademiaren]] ''Autoritateen Hiztegia'' argitaratu berria zela, Larramendik oso-osorik euskaratu nahi izan zuen, erdaldunak euskal hizkuntzaren aberastasunaz konbentzitzeko. Herriz herri galdetuz eta liburuak arakatuz hitz andana bildu zuen. Lan erraldoia da, baina Larramendiren ohiko xelebrekeriak ere ez dira falta hiztegiko hitzen artean. Erdal etorkiko hainbat hitz euskal hitz jatorrak balira bezala aurkezten ditu (''alferez'': alfer-ez, soldadua baino langileagoa delako). Jakintza adigaiak (unibertso, astronomia, matematika, eta beste) eta euskararentzat ezezagunak ziren objektuen izenak (bolbora, txokolatea, tabakoa) izendatzeko, hitz berriak asmatzeko beharrean sentitu zen. Askotan, zaila da jakiten zein hitz diren herriaren ahotik jasoak eta zein berak asmatuak. Larramendiren irudimenari esker sortutako hitz batzuk, egungo euskaran erabiltzera iritsi dira, ''hilezkor'' eta ''garrantzi'', esaterako. Asmatu zituen neologismo horiek, hala ere, berak ez zituen inoiz erabili eta bere jarraitzaile gehienek ere ez. Hala ere, garaiko euskal idazlanetan aldaketa nabari da hiztegia argitara eman zenetik: Idazleak hitz berrien sorkuntzarako baliabideak gehiago erabiltzen hasi ziren, gaztelaniara eta frantsesera hainbeste jo gabe.


Antzuolako gune monumental garratzitsuena Herriko Plazan aukituko dugu. Egitura aldetik, garaiko plaza barroko gehienen egitura jarraitzen du. Hau da, multzo berean kokatzen dira parrokia, udaletxea eta armarridun etxeak.\nUdaltxearen kanpoko egiturak ere XVII eta XVIII. mendeko udaletxeena jarraitzen du. Migel Salazarrek diseinatu zuen 1743an: hiru arkuz osatutako arkupea, balkoi luzea solairu nagusian eta herriko armarri harlandua goiko aldean. Armarria benetan ikusgarria da, beheko aldean Valdejunkerako gudan lortutako 3 ilargi erdiak kokatuta daude. Gertaera hau, uztaileko hirugarren astean, Mairuraren Alardearekin, gogoratzen da urtero.\nAntzuolako irteeran, Zumarragako norabidean, Kalbarioko gurutzeak aurkituko ditugu. XVIII. mendeko harrizko hiru gurutze dira. Erdikoa pasioaren irudiekin apainduta dago eta besteak ez dute apaindurarik. Umeak ibiltzen ikasteko toki honetara ekartzeko ohitura zegoen herrian.


Artarako isilpeko bideak | Gizartea | Berria\nIndarkeria Matxistaren Aurkako Eguna. Tratu txarrak konfinamenduan\nI.Z. BORDAGARAI Tamaina handiagoan ikusi\nOihana Teyseyre Koskarat - Amaia Ramirez de Okariz Kortabarria -\nIndarkeria matxistaren biktima diren zenbait emakumek erasotzailearekin batera egon behar izan dute etxeko itxialdian. Ez dute ia aukerarik izan kalera ateratzeko; soil-soilik, beharrezko premietarako. Ez dute gertuko pertsonekin elkartzeko paradarik izan. Zailagoa izan dute beren egoeraren berri ematea. Hala ere, zenbait egitasmo izan dira, emakumeei arreta zerbitzua eskaintzeko hainbat programa. Isilpeko bideak izatea zuten helburu, bortizkeria jasaten duten andreei eremu seguru bat eskaintzea. Hala, arreta zerbitzurako telefonoak eta gune fisikoak ezarri zituzten Euskal Herriko hainbat lekutan konfinamenduan.\nEmakumeei arriskurik gabeko espazio bat, anonimoa eta isilpekoa eskaintzeko asmoz, Eusko Jaurlaritzak eta Emakundek indartu egin zuten 900 840 111 arreta telefonoaren zerbitzua. Oiane Zarate teknikaria da bertan, eta adierazi du itxialdian andreen egoera larriagotu egin dela: «Zenbaitek indarkeria pairatzeko duten arriskua handitu egin da osasun krisiarekin; gure helburua emakume horiei informazioa eta laguntza eskaintzea izan da, ahalduntzeko eta norbere bizitzaren gidaria izateko». Zerbitzua gizartean zabaltzea ere bada asmoetako bat; 2006az geroztik dago martxan, urteko egun eta ordu guztietan. 50 hizkuntzatan egiten dute arreta, eta baita keinu hizkuntzan ere.\nTelefonoaren beste aldean gizarte hezitzaileak, langileak eta psikologoak daude; guztiak, bortizkeria matxistaren alorrean adituak, eta emakumeak. Profesional horiek andreei informazioa, orientazioa eta euskarri emozionala eskaintzen diete, eta beharrezkoa bada, arreta psikologikora eta juridikora ere bideratzen dituzte kasuak. Halere, bakoitzaren egoerara eta beharretara moldatzen dute beren lana. «Emakumeek, sarritan, hurbileko norbaitek aholkatuta deitzen dute, deiaren zergatia jakin gabe; zein egoeratan dauden azaltzen dute, eta bortizkeria jasaten dutela nabaritzen hasten dira», nabarmendu du Zaratek. Ondoren, haietako bakoitzak erabakitzen du zer egin nahi duen: informatu, orientatu, egoeraren jarraipena egin edo salatu. Andreek ez ezik, haien ingurukoek eta profesionalek ere erabili dezakete zerbitzua.\nArta fisikoa ere bai\nTelefono bidezko arretaz gain, leku fisikoak ere ezarri dira. Andre Montaut ACJPB Ipar Euskal Herriko Biktimen Laguntzarako Justizia Elkarteko lehendakaria da, eta martxoko itxialdian Angeluko (Lapurdi) supermerkatu batean egon zen emakumeei harrera egiten, ezkutuko leku batean. Hala ere, aitortu du ez zutela emakume bakar bat ere artatu, eta hausnarketa bat erantsi du: «Langileek esan ziguten ez zutela inoiz hainbeste gizon ikusi erosketetan; beharbada, bada lotura bat fenomeno horrekin».\nBigarren konfinamenduan ere gune fisikoak mantentzea funtsezkoa iruditzen zaio Claire Sabalo CIDFF Emazteen eta Familian Eskubideen Informazio Zentroko kideari. Hiru gunetan daude: Angelun, Donibane Lohizunen eta Donibane Garazin. «Barnealdean ere egitasmoa segurtatzea garrantzitsua iruditzen zitzaigun, askotan hor delako hitza gutxien askatzen».\nFarmaziak ere gune seguru bilakatu dira; esaterako, Bizkaian. Maskara 19 egitasmoa abiatu zuten bertan; Kanarietan (Espainia) sortu zen ideia, eta handik ekarri zuen Bizkaiko Foru Aldundiak. Gerora, Euskal Herriko lurralde guztietara zabaldu zen. Emakumeek farmazietara jo zezaketen laguntza eske, eta kanpainaren lelo bera oinarri zuen kodea esan: «Maskara 19». Era horretan, farmazialariak laguntzeko aukera zuen, eta egoera aztertu ostean, emakumeak hala baimenduz gero, arreta telefonora deitzekoa.\nPatricia Campelo Bizkaiko Diputazioko Berdintasun zuzendariak azaldu du 437 farmaziak egin zutela bat kanpainarekin lurralde horretan: «Andreen aukerak murriztu egin ziren itxialdiarekin, eta baita deiak egiteko intimitatea ere, zenbaitek alboan baitzuten erasotzailea; egoera kontatzeko farmazietara jotzea, beraz, aukera ontzat jo genuen».\nBatez ere, edukia\nEgitasmoek izan duten erantzuna ez da berbera izan leku guztietan. Jaurlaritzako arreta zerbitzuari dagokionez, Zaratek azpimarratu du, orokorrean, itxialdiko egunetan deiak jaso dituztela, eta beste urteekin alderatuz gero, igoera txiki bat ere nabaritu daitekeela. Hala ere, dei horien edukia jarri du erdigunean: «Hilabete horietan deitzen zuten emakumeen mezuetan intentsitate handia nabaritu genuen: larrialdi egoera bat». Hala ere, gogorarazi du urgentziaren bat izanez gero, 112 larrialdi zerbitzura deitu behar dela. Hain justu, Nafarroan ere telefono zenbaki hori jarri zuten indarkeria matxista jasaten zuten emakumeen eskura, eta baita 016 telefonoa eta Nafarroako Berdintasun Institutukoa ere. Horrez gain, Maskara 19 egitasmoa ere martxan egon zen.\nSabalok ere andreen egoera izan du gogoan. Haren arabera, hainbat izan dira bigarren konfinamenduan gune fisikoetara gerturatu zaizkienak, baina batez ere banantzeko prozedurak hasi nahi zituztelako. Hala ere, gehitu du harrera egin ahala, ikuspuntua aldatu egiten dela: «Ohartzen gara usu atzean bortizkeria jasaten dutela». Gainera, azpimarratu du indarkeria ere aldatuz joan dela izurritearen bilakaerarekin batera: «Konfinamenduan bortizkeria motak aldatuz joan dira: indarkeria morala eta psikologikoa fisiko bilakatu da, adibidez». Uste du itxita egotean andreek beren egoeraz kontzientzia hartu dutela, nahiz eta norbere burua biktima gisa hartzea erraza ez izan.\nBizkaiko farmazietan eginiko egitasmoan, hiruzpalau kasu artatu dituztela adierazi du Zaratek, baina datuaz harago, positibotzat jo du lana: «Bide hau farmazialariekin batera irekitzea eta beste lurralde batzuetara zabaltzea aurrerapauso bat da; erabat garrantzitsua iruditzen zait». Montautek, berriz, zehaztu du Iparraldeko farmazietako egitasmoaren datu zehatzik ez dutela, baina haien elkartera emakume baten egoera bideratu dutela zerbitzu horretatik. Haren iritziz, halako egitasmoek ez dute «horren ongi funtzionatu», emakumeek gertuko sareetara jotzen dutelako: «Biktimek zuzenean jotzen dute ezagutzen dituzten elkarteetara, eta, gainera, sare pertsonaletatik ere lan handia egiten da».


Azkoitia txukunago, solidarioago eta biziago baten aldeko apustua egin nahi du Udal Gobernuak 2014ko aurrekontuetan\nBerriak Azkoitia txukunago, solidarioago eta biziago baten aldeko apustua egin nahi du Udal Gobernuak 2014ko aurrekontuetan\n2013/12/02, Astelehena - 09:52\n2014ko aurrekontuan lantzen ari da egunotan Udala, eta udal gobernuak jada aurkeztu du bere proposamena. "Azkoitia txukun, solidario eta bizi bat sustatzeko" aurrekontuak proposatu ditu, Urrategi Alberdik azaldu bezala, eta honako puntutan laburbildu dituzte euren asmoak:\nAzkoitia txukun bat nahi du egungo udal gobernuak, eta horretarako, 9 lanpostu berri sortzeko partidak aurreikusi ditu. Aldi baterako kontratazioak dira, 5 hilabetekoak. Horietako 4 azaroan kontratatuta daude. Dagoenekoz hasi dira bankuak lijatu eta margotzen.\n-\tAuzoen arteko lotura egin ahal izateko autobus urbanoaren zerbitzua ere martxan jarriko dute. Zerbitzu berri horrek batik bat San Martin, Floreaga, Ipintza, Altzibar, edo San Jose egoitza inguruan bizi diren herritarren bizi kalitatea nabermen hobetzeko balioko duela uste du Udalak, "autoaren erabilera gutxituko delako eta ondorioz herritar guztion mezederako izango delako". Aurrekontua onartu bezain pronto lizitazioa aterako du udalak.\nAzkoitia solidarioa eta justua ere nahi du Udalak, okerren pasatzen ari direnak aintzat hartuta.\n-\tHorretarako, alde batetik, gizarte zerbitzuetarako partida 43.000 eurotan handituko du Udalak, behar berriei aurre egin eta behartsuenekin lana egiten duten taldeei ematen zaien laguntza sendotzeko. Horrez gain, jubilatuen tabernan emakumeen komuna berritu egingo da, oso egoera txarrean dagoelako.\n-\tHorrez gain, Udalak ezin ditu ahaztu mundu osoan zehar dauden baztertuak, sistema ekonomiko honek kanpoan uzten dituenak, urik gabe, janaririk gabe, osasun zerbitzurik gabe, inolako babesik gabe. Azkoitia solidarioa da, beraz, udalean ere hori agerian gelditu behar du. 15.000€tan igo ds herrialde ezberdinetan garatzen ari diren hainbat proiektuentzako ematen diren diru-laguntzen partida, herriko ONG edo taldeen bidez bideratzen dena.\nEta azkenik, Azkoitia biziaren alde ere egingo du Udal gobernuak aurrekontuetan:\n-\tSozio-ekonomia arloko partidak %40an igo ditu, Zertarako? Iraurgi berritzenen bidez, eskualdeko ehun enpresariala indartzeko, ekintzailetasuna sustatzeko. Aurreko urtean baino 63.000€ gehiago bideratuko ditu lanketa honetarako. Guztira 223.000€\n-\tMerkataritza eta turismoa sustatzeko ere, aurreko urtean bezala, 76.000€ko partida aurreikusiko du. Beste 18.000€ erabili dira herriko saltokien "gida multimedia" bat martxan jartzeko, merkatarien leiho bat izateko.\n-\tAurrekontu hauei begira egindako Danon herrixe prozesuan herritarrei hainbat proiektu aukeran jarri dizkio Udalak, beraiek lehentasunak jartzeko. Udalak hainbat bidetatik jasotzen dituen eskaerak eta berak ere oso beharrezko ikusten dituen aurrean herritarren iritzia jaso nahi izan zuen. Parte hartu zuten herritarren lehentasunen arabera, aurrekontuan honakoak sartzeko aukera izan zuen:\no\tIkastolako arrapala 91.500€\no\tAirearen kalitatea aztertzeko baliabideak 15.000€\no\tHondakinak bereizteko zakarrontziak 12.000€\no\tEspaloiak berritzea eta zarataren inguruko neurketa bereziak izan dira hurrengo gehien bozkatuenak. Hauentzako ere baliabideak lortzen saiatuko gera.\nUdalak proposatutako beste hainbat gauza momentuz ez dira atera baina berriro ere datozen urtetan mahai gainean jartzeko asmoa du Udalak, adibidez, baratza parkea, txakurrentzako guneak sortzea, komun automatikoak jartzea, saskibaloiko kantxa berritzea, ... eta beste hainbat.\nDanon herrixen-en aipatu zuen Udalak Azkoitia Lantzenen dauden hainbat eta hainbat konpromiso eta epaiketak udalaren aurrekontua baldintzatzen dutela, aurreko urtetan egin izan duen moduan. Eta orain ere hala izan da, momentuz 92.000€ tako ekarpena egin beharko diogu hainbat konpromisoei aurre egin ahal izateko.\nEta ezin dugu ahaztu Elkarguneko Musika gune berria. 500.000 euroko partida sartu duela Udalak aurrekontuetan, Udalarentzat oso garrantzitsua den proiektu horretarako. Izan ere, batetik, herriko musika elkarteek dituzten azpiegitura eta irisgarritasun arazoei konponbidea ematen die, eta horrekin batera, kultura molde berri bat sustatzeko balioko du: herriko elkarte ezberdinen arteko elkarlan sare bat sortzeko.\n"Azkenik, Udalak eskerrak eman behar dizkiegu Danon herrixe prozesuan parte hartu duten guztiei, benetan. Ba dakigu esfortzu haundia dela eta pozgarria da ikustea hortan sinesten duten azkoitiarrak badaudela eta bidea ona dela. Gure nahia herritar gehiagok parte hartzea da eta saiakera egingo degu".


Quienes Somos\t- CALIDAD\nErabateko Kalitatearen Kudeaketa plana etengabe hobetzeko abian jarri dugun politikak aukera eman digu ISO 9001 Kalitate Ziurtagiria lortzen sektorean lehenengoetariko enpresa izateko (2000ko urria), laneko babes materialen MERKATURATZEAN nahiz norberaren Babes Ekipoen inguruko AHOLKULARITZAN aplikatua hori. Aholkularitza ziurtatzen ere lehenengo enpresa bilakatu gara.\nKonpromiso horiek aukera ematen digute geure kalitate politikaren barnean ondoko helburu hauek planteatzeko:\nBezeroaren baldintzak etengabe betetzea, horrek esan nahi du merkatura ateratzen ditugun produktuak egokiak direla erabiltzeko, eta egokiak direla eskaintzen ditugun prestazioak, segurtasuna eta fidagarritasuna.\nMerkatuan lehiakorrak izatea, kalitate sistema behar bezala aplikatu eta beterik, kalitate ezaren kostuak kontrolatu eta murriztu ahal izateko. Edo gauza bera esateko, produktuari balio erantsia ematen ez dioten lanak alferrik ez egitea, kostuen murrizte horrek produktuaren azken prezioan eragina izanik.\nAntolakuntza guztian lan egitea, zero akatseko kulturarekin eta kanpo bezeroarekiko asebetetze kontzeptuarekin, gure harremanetan erabateko zorroztasunez aplikatuz hornitzaile eta barne bezero gisa.\nEta azkenik, gure aurkariek eskain dezaketena baino hobea izango den “zerbitzu osoa” ematea da gure helburua.\nUsted está aquí: Mape Seguridad > Nortzuk gara > Kalitatea


ELIZONDOKO ANTZINAKO ERAIKIN NOBLEAK – Baztango Udala\nELIZONDOKO ANTZINAKO ERAIKIN NOBLEAK\nHona hemen Elizondoko jauregien arkitektura hobekien ezaugarritzen duten eraikin edo etxeak:\nArozarena etxea: XVII. mendeko eraikin barroko hau Arizkunearen leinu berekoa da, armarrietan antzeman daitekeen moduan. Sargunea arku erako portiko baten pean dago. Horren gainean, lehen solairuan, balkoi jarraitu bat dago harrizko mentsula handietan sostengatua; azken horiek kiribildurez apainduak daude, eta hiru hutsune ageri dira kiribildutako marko baten barruan. Goiko solairua, harlanduzko horma eta guzti, hertsiagoa da eta zedarrituago dago; bi albo-balkoi ditu, bi leiho erdialdean eta noble-armarria horien artean. Solairuaren gainean, erlaitza zabaltzen da, eta erdi parean arku itxura hartzen du armarriak hala behartuta, eta, era berean, horren gainean, zurezko hegala, hiru lekutan eteten dena, leiho txapitulatuei tarte egiteko. Armarriak orla apaingarri bat du, guztiz barroko erakoa, eta bertan uztartzen dira artetsuki beheko maskaroia, lehoiak, haur sostengatzaileak eta C handi kiribilduak; aurreko guztia kasketa batez hornitua dago.\nIstekonea etxea: Erregeordearen etxe gisa ezagutzen da Pedro Mendinueta Muzkiz jaunarekin zerikusia duelako. XVIII. mende bukaeran eta XIX.aren hasieran eraiki da. Etxaurrean, elkar nahasten dira XVIII. mendeko barrokoan ohikoa zen plano zentralaren albo-hegalekiko atzeratze arina ( Arizkuneneako jauregiaren berrinterpretazio berantiar modura ondorioztatu litekeena) eta XIX. mendeko klasizismoaren araztasuna. Portalea pilastra angeluzuzen batzuez markoztatua dago. Etxaurrea frontoi hiruki gisa amaitzeak ikusgarritasuna emango lioke, eta haren formara egokituko litzateke albo-hegalen gainean horizontalki luzatzen den zurezko hegala ere. Etxaurre horretan, leku nabarmen batean, armarria legoke, arrokaiazko apaingarri berantiarrekin eta girnaldekin.\nDatue jauregia: Hirigunetik kanpora dago, Irurita bidean. Jauregi hau Peruko erregeorde izandako Agustin Jauregirena zen. XVIII. mendeko jauregi-arkitekturaren beste adibide eder bat da. Bloke kubiko ederra osatzen du, bakartua, paramentu igeltsuztatuekin eta harlandu gorriko ertzekin. Hutsarteak eta kiribildura bereizleak ere baditu atalen artean. Azken atal edo solairu gainean, zurezko hegal bikoitza dago, lau isurkiko teilatura bideratua, eta bertan lau txapitula. Beheko solairuan, zirkulu-erdiko portalea dago, erdigunean kiribildura duena, eta zutabeak markoztatzen ditu fuste lauak, kapitel dorikoak eta diamante puntadun zutoinak dituzten kontrapilastren bidez.\nUdaletxea: Baztango Haraneko Udaletxea XVII. mendeko eraikin barrokoa da. Harlanduzko etxaurrea pintoa da, paramentuko harri gorrixka hutsarteen marko zuriekin nahasten baita. 1696tik aurrera eraiki zen, Urdax-eko monasterioari erositako lurretan. Juan Arozarena harginari bete beharreko baldintza ezarri zioten: Elbeteko Jarola jauregian oinarritzea eraikuntza lanak egiterakoan, hala hargintza-lanetan nola burdina lantzeko garaian. Eraikina bloke angeluzuzen bat da eta elkarren segidan daude beheko solairua (zirkulu-erdiko hiru arkuz osatutako portikoa duena), lehen solairua edo solairu noblea (aldenik alde zurezko balkoia daukana, eta bost hutsune bertara bideratuak), eta, azkenik, atikoa. Hemen bost leiho zuzen ageri dira markoztatuak eta kiribilduriko karel batekin, eta azken hau zurezko hegalari lotua dago.


Gure lurraldeak | Agour\nGaskoinia eta Euskal Herria\nGaskoinia eta Euskal Herriko historia – duela ehunka eta ehunka urte hasi da, gaur egun Nafarroa izenarekin ezagutzen dugun lurretan. Erromatarrek Vasconia deitu lurralde hau Gaskoinia bilakatuko da geroago. Lingua navarrorum (Nafarroako hizkuntza edo euskara) bertako hizkuntza da. Mendeetan zehar, iparraldean Bordele (Burdigala) arte eta hegoaldean Pirinioetako herri batzuetan, Ebroren inguruko lurretaraino menturaz erabili zen hizkuntza.\nErromako inbaditzaileek dituzte piskanaka latin eta okzitaniar hizkuntzak hedatu lurraldean. Mendeak eta emigrazio aldiak iragan ahala, Europako zaharrena bezala hartua den euskal populuak hiztunak galtzen ditu. 1963az geroztik, lehen Ikastola sortu baitzen urte hartan, euskara ikasten dute haur batzuek ama eskolan.\nOporretako klixeetatik urrun, euskal ohidurak azkarrak dira leiho gorridunetako etxe zuriz osatu mendi eta itsasbazter artean kokatua den lurralde honetan. Ohiko bizi sozialaren giltzarria da Etxea. Honen izenak, familiaren deitura ofiziala baino gehiago, aterpetzen duen familia klana adierazten du. Luzaz, transmisio arau berezi batzuek gidatu dute. Mendeak zeharkatu dituzten besta tradizionalek bizirik diraute: maskaradak, herrietako bestak, Eguberri (Egun berriak), inauteri, pastoralak, kabalkadak…\nMundu osoan famatua den sukaldaritza aberatsa.\nHemen, errezeta tradizionalak oraindik bizirik dira, belaunaldiz belaunaldi transmititurik, egokiturik, hobeturik... Sukaldaritzaren oroiteak jakin-min handia sortzen du. Euskal Herrian gazteek lekukoa hartu dute, haien mozkinen zinezkotasunaz eta kalitateaz harro. « Euskal eta gaskoin lurraldeetako sukaldaritzaren aldekoak » bezala agetzen diren enpresa belaunaldi berri honetakoa da Agour Etxea.


Datorren asteko kultur eta aisia ekitaldietarako gonbidapenak eskuragarri jarri dituzte - Azpeitia - uztarria.eus\nDatorren asteko kultur eta aisia ekitaldietarako gonbidapenak eskuragarri jarri dituzte\nMailo Oiarzabal 2021-07-16 14:22\nBandaren pasodobleen 2019ko kontzertuko irudi bat. (Mailo Oiarzabal)\nAsteartetik ostirala bitartean Azpeitia bizi leloarekin antolatutako programazioaren barruko hainbat hitzordu izango dira. Horietako gehienetan, parte hartu nahi dutenek gonbidapenak eskuratu beharko dituzte, eta horiek Interneten hartu daitezke dagoeneko.\nAzpeitia bizi kultur eta aisia programazioaren barruko hainbat ekitaldi gauzatuko dituzte datorren astean, eta horietarako gonbidapenak eskuragarri jarri dituzte dagoeneko Interneten.\nUztailaren 20tik 23ra, haurrentzako jolas parkeak, magia ikuskizunak eta musika emanaldiak aukeran izango dituzte herritarrek. COVID-19aren kontrako prebentzio neurriak betetzeko, aforo mugatua izango dute ekitaldiek, eta gehientsuenetan ezinbestekoa izango da aurrez gonbidapenak eskuratzea.\nAsteartean, hilak 20, goiz eta arratsalde umeentzako jolas parkeak martxan izango dira Betharramen eta Perdillegin. 3 eta 10 urte artekoentzako jolasak Betharramen jarriko dituzte, eta 10 urtetik gorakoentzakoak, berriz, Perdillegin. Gune bakoitzerako ordu eta erdiko bosna txanda finkatu dituzte. Pertsona bakoitzak txanda bakarra aukera dezake; gonbidapenak haurrentzako dira, haiekin joango diren gurasoek ez dute gonbidapenik behar. Gune bakoitzeko txanda bakoitzerako sarrerak ondoko esteketan har daitezke:\nBetharrameko jolas parkea (3-10 urte artekoentzat)\nPerdillegiko jolas parkea (10 urtetik gorakoentzat)\nAsteazkenean, hilak 21, Hodei magoak ikuskizuna eskainiko du Soreasu antzokian, 19:00etan, eta gonbidapenak hemen eskura daitezke.\nOstegunerako, hilak 22, hiru ekintza antolatu dituzte Azpeitia biziren barruan. Goizean, 11:30ean hasita, hondarrezko eskulturen tailerra egingo dute plazan, baina bertan parte hartu nahi dutenek ez dute gonbidapenik aurkeztu beharko. Arratsalde-iluntzean, berriz, musikak hartuko du plaza, bi kontzerturekin, eta horietarako bai beharko dela gonbidapena: 19:30ean hasiko da Juan Antxieta musika eskolako txistulariek eta Banda Gazteak eskainiko duten saioa (gonbidapenak, hemen): eta 21:30ean, pasodobleen kontzertua eskainiko du Udal Musika Bandak (gonbidapenak, hemen).\nBroken Brothers Brass Band taldeak ostiralean, hilak 23, emango duen kontzertua izango da datorren asteko egitarauaren azken hitzordua. Sanagustinen joko dute nafarrek, 20:00etan hasita, eta kontzertu horretarako sarrerak Kulturazen webgunean erosi behar dira.


EBk terrorismoaren aurkako hitzarmen garrantzitsu bat sinatu zuen - EBko Erreportaria\nEBk ezarritako terrorismoaren aurkako konbentzio nagusien sinatzeko\nUrriaren 21, 2015\nEBk aste honetan du izena 47 herrialdeetako Europako Kontseiluaren terrorismoaren aurkako hitzarmenean, talde terroristen parte hartzea kriminalizatzeko.\nEra berean, terrorismoaren inguruko trebakuntza jasotzea edo atzerrira bidaiatzea kriminalizatzea du helburu, baita jarduera horien finantzaketa eta plangintza ere.\nOsteguneko Riga jardunaldian (22 urrian) hitzaldi batean sinatuko da, baita atzerriko terrorista borrokalari arazoari aurre egiteko hitzarmenaren protokolo osagarria ere.\nTerrorismoaren prebentzioari buruzko hitzarmena 2005en abiarazi zen eta terrorismoarekin erlazionatutako hainbat delituak zigortzea normalizatzea eta sinatzaileen arteko lankidetza garatzea da.\n34 Europako Kontseiluko kideek 10ek gehiago sinatu du orain arte hitzarmena.\nProtokolo osagarria 2015eko maiatzean onartu zen Europako Kontseiluko Atzerri ministroek Bruselan egindako bileran. Europaren legezko erantzun gisa garatu zen, NBEren arabera, 25,000 atzerritar baino gehiago Estatu Islamikoa barne taldeetan sartu direla.\nSinatzaileen arteko lankidetza sustatu nahi du, batez ere 24 / 7 kontaktu puntu nazionalen sare bat sortuz informazioa informazioa trukatzen laguntzeko.\nHitzarmena eta protokoloa sinatuz, EBk eta bere egiturak testu juridikoen baldintzak betetzeko konpromisoa hartuko dute, baita haiek ezartzeko parekoak ere.\nEBk, gainera, Europako Kontseiluak koordinatuta, informazioaren eta praktika onenen trukaketa formaletan parte hartu ahal izango du EBko estatu kide ezberdinetako eta EB ez kanpoko hainbat herrialdetan.\nHurrengo Europako Kontseiluko estatuen protokolo osagarria sinatuko dute ostegunean Riga: Albania, Belgika, Bosnia eta Herzegovina, Estonia, Frantzia, Alemania, Islandia, Letonia, Luxenburgo, Norvegia, Polonia, Eslovenia, Espainia, Suedia eta Suitza , Turkia eta Erresuma Batua.\nBilera aurretik hitz eginez, Thorbjorn Jagland Europako Kontseiluko idazkari nagusiak esan zuen: "nazioarteko zuzenbidean lehen aldiz, terrorismo ekintzen hasierako prestaketak kriminalizatzen dituen tresna bat daukagu.\n"Terrorismoaren Hitzarmenaren Protokolo Gehigarriak zehazten du nola har ditzakegun atzerriko borrokalari terroristak zuzenbide estatuaren eta giza eskubideen barruan. Puzzlearen pieza ezinbestekoa da."\nFelix Braz, Luxenburgoko Justizia ministroa, EBko Kontseiluko Lehendakaritza ordezkatuz, esan zuen: "Europako erradikalak saihesteko eta gure gizarteek muturreko aurka egiteko gaitasunak indartzeko neurri garrantzitsuak dira. Europar Batasunak guztiz Europako Kontseiluaren lana babesten du, ekintza terroristen prestakuntza ekintzen zenbatekoa kriminalizatzeko. "\nEdgars Rinkēvičs Letoniako Atzerri Arazoetarako ministroak iruzkin gehiago egin zituen eta esan zuen: "Europa da munduko lehen eskualdea eskualde mailako tresna juridikoa ezarri zuen UNSC Ebazpenaren 2178 zenbakian atzerriko borrokalari terroristei buruz xedatutakoa ezartzeko".\nBestalde, Igor Crnadak, Europako Kontseiluko Ministroen Batzordeko lehendakaria eta Bosnia-Herzegovinako Kanpo Arazoetako ministroa zela eta esan zuen: “Europako Kontseiluak kokapen berezia dauka terrorismoaren erronka handiari erantzuten laguntzeko. .\n"Protocao berri hau tresna indartsua da, estatuek muturrekoak eta erradikalizazioa saihesteko ahaleginetan lagundu dezaketenak, bereziki gazteen artean".\nGai erlazionatuak:terrorismoaren aurkako hitzarmenabankuakezaugarrifull-imageterrorismoaren aurkako konbentzio nagusiaMartin\nLux Film Days: Begiratu aurtengo finalistak zure inguruko zinema areto batean\nInkesta erakusten EB eta euro laguntza, baina integrazio gehiago eskatzen\nAEBen laguntza giltza Brexitaren osteko egonkortasuna lortzeko, Martin irlandarrak dio Biden gailurraren aurretik


Immigranteak ala hiritarrak? — Manu Robles Arangiz Fundazioa\n1929ko krisiak Nazismoa ekarri zuen. Egungo krisiak ikuspegi arrazistak indartzeko arriskua baretzen saiatzeko, eta immigranteekiko topikoak desmontatzeko asmoz liburuxka berria argitaratu dugu. Eduardo J. Ruiz Vieytezek idatzi digu testua, Pedro Arrupe Giza Eskubideen Institutuko zuzendaria.\nInmigración, diversidad e identidades culturales:¿Problema u oportunidad? liburutik hartua.\nEduardo J Ruiz Vieytez (Pedro Arrupe Giza Eskubideen Institutuko zuzendaria)\nAzken 20 urteetan orain arte ezezaguna zen immigrazio prozesu sendoa bizi izan dugu, gure artera aniztasun berri bat ekarriz.\nImmigrazioa zentzu hertsian mugimendua besterik ez da, desplazamendua, eta berez amaitu egiten da pertsona helmugara heltzen denean. Zorrozki ulertuta immigrazioa, mugimendu prozesu gisa, muga igarotzean amaitzen da, edo immigrantea leku batean ezartzen denean denbora tarte batez geratzeko asmoz, kokatze hau, hasiera batean, oso prekarioa izanda ere. Beraz, zorrotz izanda, pertsona bat immigrantea da alde batetik bestera mugitzen den bitartean soilik, baina ez gure artean kokatu denean denboraldi batez gelditzeko asmoz, hau luzea ala laburra izan.\nHortaz, kudeaketa publikoaren ikuspegitik, pertsona bat, beste herrialde batetik etorria eta erabaki duena bertan gelditzea eta bere bizi proiektua hemen garatzea (edo saiatzea behintzat), beste bizilagun bat gehiago da. Pertsona hiritar gisa hartu behar da; edo nahi bada euskal hiritar berri gisa. Bidegabea eta okerra da etengabe immigrante eta bertakoez hitz egitea gizarte demokratiko eta moderno batean. Euskal gizartean denbora gehiago edo gutxiago daramagun pertsona desberdinak bizi gara, eta askotan ez dakigu, ere, zenbat denboraz jarraituko dugun hemen.\nBigarren edo hirugarren belaunaldiko immigranteez hitz egitea are bidegabeagoa da oraindik, immigrante bihurtzen baititu bertan jaio diren immigranteen seme-alabak. Gizartearen garapenean lan egin eta parte hartzen duten hiritar guztiei dagozkien eskubideak ukatzen segitzeko modu bat baino ez da hori.\nPolitika publikoak hiritarren eskubideen ikuspegitik bideratu ordez immigrazioaren ikuspegitik bideratzean perbertsio bat sortzen da, immigranteak (baita bigarren eta hirugarren belaunaldikoak ere) diskriminaziorako edo eskubide murrizketak jasateko subjektu potentzialak baitira beti. Beraien eskaerak zerrendako azken postuetan jartzen dira guztiz zilegiak izanda ere, eta beti egongo da tentazioa beraiei integrazio prozesu bat eskatzeko, hau da, esklusiboki beraiengandik guganako prozesua. Gizarte batean bizi eta lan egiten duen oro hiritartzat hartzea lehen urrats beharrezkoa da eskubide eta betebeharrei buruz hitz egiteko. Esperientzia immigrantea duten pertsonak eta egun gure bizilagunak direnak, gizarte honen parte dira, berau formatu eta deformatzen dute guk guztiok eguneroko bizitzan egiten dugun moduan, eta kudeaketa publiko eta politikoaren ikuspegitik, hiritar gisa hartuak izan behar dira, kontuan izan gabe bizitza ibilbidean immigrazioa esperientziarik edo mugikortasunik izan duten ala ez.